
| इति द्वितीयं मण्डलं समाप्तम्‌ | 


| अथ तृतीयं मण्डलम्‌ । 
1 


ऋषिः विश्वामित्रः गाथिनः 


सोम॑स्य मा तवसं वक्ष्ये वह्नि चकर्थ विदथे यज॑ध्यै 
दर्वा अच्छा दीद्यद्ुञजे अद्रि शमाये अग्रे तन्वं जुषस्व 
पराञ्चं यज्ञं च॑कृम वर्धतां गीः समिद्धिरग्नि नम॑सा दुवस्यन्‌ 
दिवः शंशासुर्विदथां कवीनां गृत्साय चित्तवसे गातुमीषुः 
मयो दधे मेधिरः पृतद॑क्षो दिवः सुबन्धुर्जनुषां पृथिव्याः 
अविन्दन दर्श॒तमृप्स्वन्तदेवासो अग्निमपसि स्वसुंणाम्‌ 
अवर्धयन्त्सुभगं सप्त यहः श्वेतं ज॑ज्ञानम॑रुषं महित्वा 
शिशुं न जातमभ्यारुरश्चां देवासो अग्रि जनिमन्वपुष्यन्‌ 
शुक्रेभिरङ्गे रजं आतत॒न्वान्‌ क्रतुं पुनानः कविभिः पवित्रैः 
शोचिर्वसानः पर्यायुरपां श्रियो मिमीते बृहतीरनुनाः 
व॒त्राजां सीमन॑दतीरद॑ब्धा दिवो यहीरव॑साना अनंग्राः 
सना अत्र युवतयः सयोनीरेकं गर्भं दधिरे स॒प्त वाणीः 
स्तीर्णा अंस्य संहता विश्वरूपा घृतस्य योनौ सरवथे मधूनाम्‌ 
अस्थुरत्र धेनवः पिन्व॑माना मही दस्मस्य मातरां समीची 
बभ्राणः सुनो सहसो व्य॑द्यौदधांनः शुक्रा र॑भ॒सा वपुषि 
श्ोत॑न्ति धारा मधुनो घृतस्य वृषा यत्र॑ वावृधे काव्येन 
पितुश्िद्धं्जनुषां विवेद व्य॑स्य॒ धारां असृजद्वि धेनाः 

गुहा चर॑न्तं सखिभिः शिवेधिरदिवो य॒हीभिर्न गुहां बभूव 
पितुश्च गर्भं जनितुश्च बभ्रे पूर्वीरेको अधयत्पीप्यानाः 

वृष्णे सपली शुच॑ये सब॑न्धू उभे अस्मै मनुष्ये नि पाहि 
उरौ र्हा अनिबाधे ववर्धापो अग्नि यशसः सं टि पूर्वीः 
ऋतस्य योनांवशयद्मूना जामीनामग्निरपसि स्वसंणाम्‌ 
अक्रो न बभ्रिः समिथे महीनां दिदक्षेयः सूनवे भात्जीकः 
उदुसिया जनिता यो जजानापां गर्भा नृत॑मो यहयो अग्निः 
अपां गर्भं दर्शतमोषधीनां वनां जजान सुभगा विरूपम्‌ 


(म.3, अनु.1) 
देवता अग्निः 

देवासंश्चिन्मन॑सा सं हि जग्मुः पनिष्ठं जातं तवसं दुवस्यन्‌ | 13 | 
बृहन्त इद्धानवो भाक्जीकम॒ग्रि सचन्त विद्युतो न शुक्राः | 


गुहेव वृद्धं सदसि स्वे अन्तरपार ऊव अमृतं दुहानाः | 14 || 
इठे च त्वा यज॑मानो हविभिरीरे सखित्वं सुमति निकामः | 
देवैरवो मिमीहि सं ज॑रित्रे रक्षां च नो दम्येभिरनीकेः ॥ 15 | 
उपक्षेतारस्तवं सुप्रणीतेऽग्रे विश्वानि धन्या दधानाः | 
सुरेतसा श्रव॑सा तुञ्जमाना अभि ष्याम पृतनार्यूरदे वान्‌ | 16 | 
आ देवानामभवः केतुरग्ने मन्द्रो विश्वानि काव्यानि विद्वान्‌ | 
प्रति मर्ता अवासयो दमूना अनुं देवात्रथिरो यांसि साध॑न्‌ ॥ 17 | 
नि दुरोणे अमृतो मर्त्यानां राजां ससाद विदथानि साध॑न्‌ | 
घृतप्रतीक उविया व्य॑द्यदग्निविश्वानि काव्यानि विदान्‌ | 18 | 
आ नों गहि सख्येभिः शिवेभिर्महान्महीभिरूतिभिंः सरण्यन्‌ | 
अस्मे रयि बहुं संत॑रुत्रं सुवाचं भागं यशसं कृधी नः | 19 | 


एता ते अग्रे जनिमा सनानि प्र पूर्व्याय नूत॑नानि वोचम्‌ | 
महान्ति वृष्णे सव॑ना कृतेमा जन्म॑ जन्मन्‌ निहितो जातवेदाः  ॥ 20 | 
जन्म॑ जन्मन्‌ निहितो जातवेदा विश्वामित्रेभिरिध्यते अज॑स्रः | 


तस्य॑ वयं सुमतौ यज्ञियस्यापि भद्रे सौमनसे स्याम | 21 | 
इमं यज्ञं स॑हसाव॒न्‌ त्वं नो देवत्रा धेहि सुक्रतो रराणः | 
प्र य॑सि होतर्बृहतीरिषो नोऽग्ने महि द्रविणमा य॑जस्व | 22 | 
इ्ठामग्ने पुरुदंसं सनि गोः शश्वत्तमं हव॑मानाय साध | 
स्यात्नः सूनुस्तनयो विजावाग्ने सा ते सुमतिर्भूत्वस्मे | 23 || 
(15) 2 (म.3, अनु.1) 


ऋषिः विश्वामित्रः गाथिनः छन्दः जगती देवता वैश्वानरः अग्निः 


वेश्वानरायं धिषणामृतावृधे घृतं न पूतमग्रये जनामसि | 


द्विता होतारं मनुषश्च वाघतो धिया रथं न कुलिशः समृण्वति ॥ 1 | 
स रोचयज्नुषा रोदसी उभे स मात्रोरभवत्पुत्र ईड्य॑ः | 
हव्यवादग्निरजरश्चनोहितो दभो विशामतिथिर्विभाव॑सुः ॥ 2 ॥ 
क्रत्वा दक्ष॑स्य तरुषो विधर्मणि देवासो अग्रि ज॑नयन्त॒ चित्तिभिः | 
रुरुचानं भानुना ज्योतिषा महामत्यं न वाजं सनिष्यन्नुप ब्रुवे ॥ 3 ॥ 


आ मन्द्रस्य सनिष्यन्तो वरेण्यं वृणीमहे अह॑यं वाज॑मृम्मिय॑म्‌ | 
राति भृगुणामुशिजं कविक्र॑तुमग्नि राजन्तं दिव्येन शोचिषां ॥ 4 | 


अग्नि सुम्राय॑ दधिरे पुरो जना वाजश्रवसमिह वृक्तव॑हिषः | 


यतसुचः सुरुचं विश्वदेव्यं रुद्रं यज्ञानां साधदिष्टिमपसाम्‌ | 5 | 
पाव॑कशोचे तव हि क्षयं परि होतंरयजञेष वृक्तव॑हिषो नर॑ः | 
अग्रे दुव इच्छमांनास॒ आप्यमुपांसते द्रविणं धेहि तेभ्यः ॥ 6 ॥ 
आ रोदसी अपृणदा स्व॑र्महल्चातं यदेनमपसो अधारयन्‌ | 
सो अध्व॒राय परि णीयते कविरत्यो न वाज॑सातये चनोहितः ॥ 7 | 
नमस्यतं हव्यदातिं स्वध्वरं दुवस्यत दम्यं जातवेदसम्‌ | 
रथीक्रतस्यं बृहतो विचर्षणिरग्रिदवानामभवत्पुरोहितः ॥ 8 | 
तिस्रो य॒ह्वस्य॑ समिधः परिज्मनोऽग्ररपुनत्रुशिजो अमृत्यवः | 
तासामेकामदधुर्मत्यं भुजमु स्रेकमु द्वे उप॑ जामिमीयतुः ॥ 9 ॥ 
विशां कवि विश्पतिं मानुषीरिषः सं सीमकृण्वन्त्स्वधिति न तेज॑से | 
स उद्रतो' निवतों याति वेविंषत्स गर्भमेषु भुव॑नेषु दीधरत्‌ | 10 ॥ 
स जिन्वते जठरेषु प्रजज्ञिवान्वृषां चित्रेषु नानदन्न सिंहः | 
वेश्वानरः पथृपाजा अमत्य वसु रल्ला दय॑मानो वि दाशुषे | 11 || 
वेश्वानरः प्रलथा नाकमारुहदिवस्पृष्ठं भन्दमानः सुमन्मभिः | 
स पूर्ववञ्चनयञ्जन्तवे धनं समानमज्ं प्यति जागृविः ॥ 12 | 
ऋतावानं यज्ञियं विप्रमुक्थ्यश्मा यं दधे मात्रिश्वां दिवि क्षयम्‌ | 
तं चित्रयामं हरिकेशमीमहे सुदीतिमग्रि सुविताय नव्य॑से ॥ 13 | 


शुचि न याम॑न्निषिरं स्वर्दशं केतुं दिवो रोचनस्थामुषर्बुधम्‌ | 
अग्नि मूर्धानं दिवो अप्रतिष्कुतं तमीमहे नम॑सा वाजिनं बृहत्‌ ॥ 14 | 
मन्द्रं होतारं शुचिमद्वयाविनं दमूनसमुक्थ्यं विश्वचर्षणिम्‌ | 
रथं न चित्रं वपुंषाय दर्शतं मनुहितं सदमिद्राय ईमहे | 15 || 
(11) 3 (म.३, अनु.1) 


ऋषिः विश्वामित्रः गाथिनः छन्दः जगती देवता वैश्वानरः अग्निः 


वैश्वानराय पृथुपाज॑से विपो रला विधन्त धरुणेषु गातवे | 


अग्रिहि देवां अमृतो दुवस्यत्यथा धर्माणि सनता न दुदुषत्‌ ॥ 1 | 
अन्तर्दूतो रोदसी दस्म ईयते होता निष॑त्तो मनुषः पुरोहितः | 
क्षयं बृहन्तं परि भूषति द्युभिद॑वेभिरग्निरिषितो धियाव॑सुः | 2 | 


केतुं यज्ञानां विदथ॑स्य॒ साध॑नं विप्रासो अग्रि महयन्त चित्तिभिः | 
अपांसि यस्मित्रधिं संदधुगिरस्तस्मिन्त्सुम्रानि यजमान आ चके ॥3| 
पिता यज्ञानामसुरो विपश्चितां विमान॑मग्निर्वयुनं च वाघताम्‌ | 
आ विवेश रोद॑सी भूरिवर्पसा पुरुप्रियो भ॑न्दते धाम॑भिः कविः ॥4॥ 


चन्द्रमग्नि चन्द्ररथं हरित्रतं वैश्वानरमप्सुषदं स्वविद॑म्‌ | 


विगाहं तूर्णिं तविषीभिरावृतं भूर्णिं देवास इह सुश्रियं दधुः ॥ 5 | 
अग्निदवेभिर्मनुषश्च जन्तुभिस्तन्वानो यज्ञं पुरुपेशसं धिया | 
रथीरन्तरीयते साधदिष्टिभिजीरो दमूना अभिशस्तिचातनः ॥ 6 ॥ 
अग्रे जर॑स्व स्वपत्य आयुन्यूर्जा पिन्वस्व समिषो दिदीहि नः | 
वयांसि जिन्व बृहतश्च जागृव उशिग्देवानामसिं सुक्रतुविपाम्‌ ॥ 7 ॥ 
विश्पतिं यहमतिथि नरः सद यन्तारं धीनामुशिजं च वाघताम्‌ | 
अध्वराणां चेत॑नं जातवेदसं प्र शंसन्ति नम॑सा जुतिभिर्वृधे | 8 | 
विभावा देवः सुरणः परि क्षितीरग्निरबभूव शव॑सा सुमद्रथः | 
तस्य॑ व्रतानि भूरिपोषिणो वयमुपं भूषेम दम॒ आ सुवृक्तिभिः ॥ 9 | 


वैश्वानर तव धामान्या च॑के येभिः स्वरविदभ॑वो विचक्षण | 
जात आपणो भुव॑नानि रोदसी अग्रे ता विश्वां परिभूरसि त्मनां ॥ 10 ॥ 
वैश्वानरस्य दंसनाभ्यो बृहद्रिणादेकः स्वपस्ययां कविः | 
उभा पितरां महय॑त्ननायताग्न््यावापृथिवी भूरिरेतसा | 11 | 
(11) 4 (म.3, अनु.1) 


ऋषिः विश्वामित्रः गाथिनः छन्दः त्रिष्टुप्‌ देवता इध्मः, समिद्धः अग्निः वा 1, 


तनूनपात्‌ 2, इकः 3, बर्हिः 4, देवीः 5, उषासानक्ता 6, देव्यो होतारौ प्रचेतसौ 7, तिखः देव्यः 
सरस्वतीव्छाभारत्यः 8, त्वष्टा 9, वनस्पतिः 10, स्वाहाकृतयः 11 


समित्समित्सुमनां बोध्यस्मे शुचाशुचा सुमति रांसि वस्व॑ः | 


आ देव देवान्यजथांय वक्षि सखी सखीन्त्सुमनां यक्ष्यग्ने ॥ 1 | 
यं देवास॒स्िरहत्नायज॑न्ते दिवेदिवे वरुणो मित्रो अग्निः | 
सेमं यज्ञं मधुमन्तं कृधी नस्तनुनपाद्घृतयोनि विधन्तम्‌ ॥ 2 | 
प्र दीधितिर्विश्ववांरा जिगाति होतारमिवठः प्रथमं यजध्यै | 
अच्छा नमोभिर्वृषभं वन्दध्यै स देवान्य॑क्षदिषितो यजीयान्‌ ॥ 3 | 
ऊर्ध्वां वाँ गातुरध्वरे अ॑कार्र््वा शोचींषि प्रस्थिता रजांसि | 
दिवो वा नाभा न्यसादि होतां स्त्रणीमहिं देवव्यचा वि बर्हिः ॥ 4 ॥ 
सप्त होत्राणि मन॑सा वृणाना इन्वन्तो विश्वं प्रतिं यत्रृतेनं | 
नृपेश॑सो विदथेषु प्र जाता अभीमं य॒ज्ञं वि च॑रन्त पूर्वीः ॥ 5 | 
आ भन्दमाने उषसा उपाके उत स्म॑येते तन्वारे विरूपे | 
यथां नो मित्रो वरुणो जुजोषदिन्द्रो मरुत्वाँ उत वा महोभिः ॥ 6 ॥ 


देव्या होतारा प्रथमा न्यंञचे सप्त पृक्षासः स्वधयां मदन्ति | 
ऋतं शंस॑न्त ऋतमित्त आहुरनु व्रतं व्र॑त॒पा दीध्यानाः ॥ 7 ॥ 


(11) 


आ भार॑ती भार॑तीभिः सजोषा इष्टां देवेर्मनुष्येभिरग्निः 

सरस्वती सारस्वतेभिरर्वाक्‌ तिस्रो देवीर्बहिरेदं सदन्तु 

तत्रस्तुरीपमधं पोषयिलु देवं त्वष्टवि र॑राणः स्य॑स्व 

यतो वीरः कर्मण्यः सुदक्षो युक्तग्रावा जाय॑ते देवकामः 

वनस्पतेऽव सृजोप॑ देवानग्निर्हविः शमिता संदयाति 

सेदु होता स॒त्यत॑रो यजाति यथां देवानां जनिमानि वेदं 

आ याद्यग्रे समिधानो अर्वाडिन्द्रंण देवैः स॒रथं तुरेभिः 

बर्हिर्न आस्तामदितिः सुपुत्रा स्वाहां देवा अमृतां मादयन्ताम्‌ 
5 


ऋषिः विश्वामित्रः गाथिनः 


प्रत्यग्रिरुषसशररकितानोऽबोधि विप्रः पदवीः कवीनाम्‌ 
पृथुपाजां देवयद्धिः समिद्धोऽप्‌ द्वारा तम॑सो वहिरावः 
्रदगनरवावृधे स्तोमेभिगीरभिः स्तोतृणां नमस्यं उक्थेः 
पर्वतस्य संदशंश्चकानः सं दूतो अद्योदुषसों विरोके 
अधाय्यग्निर्मानुषीषु विक्ष्वश्पां गभो मित्र ऋतेन साधन्‌ 
आ हर्यतो य॑ज॒तः सान्व॑स्थादभूद्‌ विप्रो हव्यो मतीनाम्‌ 
मित्रो अग्नि्भवति यत्समिद्धो मित्रो होता वरुणो जातवेदाः 
मित्रो अ॑ध्वर्युरिषिरो दमूना मित्रः सिन्धूनामुत पर्वतानाम्‌ 
पाति प्रियं रिपो अग्रं पदं वेः पाति य॒हश्चर॑णं सूर्यस्य 
पाति नाभां स॒प्तशीर्षाणम॒ग्निः पाति देवानांमुपमादमृष्वः 
त्रभुश्चक्र ईड्यं चारु नाम विश्वानि देवो वयुनानि विद्वान्‌ 
ससस्य चर्म॑ घृतव॑त्पदं वेस्तदिदग्री रक्षत्यप्रयुच्छन्‌ 

आ योनिमद्नुतव॑न्तमस्थात्पृथुप्रगाणमुशन्तमुशानः 
दीद्यानः शुचिंतक्रष्वः पावकः पुन॑ः पुनर्मातरा नव्य॑सी कः 
सद्यो जात ओष॑धीभिर्ववक्षे यदी वर्धन्ति प्रस्वों घृतेन॑ 
आपंडव प्रवता शुम्भ॑माना उरुष्यदग्निः पित्रोरुपस्थे 

उदं ष्टुतः समिधां यहयो अंद्यदरषपन्दिवो अधि नाभां पृथिव्याः 
मित्रो अग्निरीङ्यों मात्रिश्वा दुतो वक्षद्यजथाय देवान्‌ 
उरदस्तम्भीत्समिधा नाक॑मृष्वोरंग्निर्भवत्रत्तमो रोचनाना॑म्‌ 
यदी भृगुभ्यः परि मातरिश्वा गृहा सन्तं हव्यवाहं समीधे 
इत्मग्रे पुरुदंसं सनिं गोः शश्वत्तमं हव॑मानाय साध 
स्यातः सूनुस्तनयो विजावाग्ने सा ते सुमतिर्भूत्वस्मे 


| 
॥ 8 | 
| 
॥ 9 | 
| 
| 10 | 
| 
| 11 | 
(म.3, अनु.1) 


देवता अग्निः 


| 

| 1 | 
| 

| 2 | 
| 

॥ 3 ॥ 
| 

॥ 4 | 
| 

| 5 | 
| 

॥ 6 | 
| 

॥ 7 | 
| 

॥ 8 | 
| 

॥ 9 | 
| 

| 10 | 
| 

॥ 11 | 


(11) 


ऋषिः विश्वामित्रः गाथिनः 


प्र कारवो मन॒ना वच्यमाना देवद्रीचीं नयत देवयन्तः 
दक्षिणावाङ्गाजिनी प्राच्येति हविर्भरन्त्य्रये घृताचीं 

आ रोद॑सी अपृणा जाय॑मान उत प्र रिक्था अध नु प्र॑यज्यो 
दिवश्चिदग्रे महिना पंथिव्या वच्यन्तां ते वह॑यः सुप्तजिंहाः 
द्यो त्वा प्रथिवी यज्ञियासो नि होतारं सादयन्ते दमाय 
यदी विशो मानुषीदंवयन्तीः प्रय॑स्वतीरीकते शुक्रमचिः 
महान्त्सधस्थे ध्रुव आ निष॑त्तोऽन्तर््यावा माहिन हर्य॑माणः 
आस्क्रे स॒पलीं अजरे अमृक्ते सवर्द उरुगायस्य धेनू 

व्रता ते अग्रे महतो महानि तव्‌ क्रत्वा रोदसी आ त॑तन्थ 
त्वं दूतो अभवो जायमानस्त्वं नेता वुंषभ चर्षणीनाम्‌ 
ऋतस्य वा केशिना योग्याभिंघूंतसुवा रोहिता धुरि धिष्व 
अथा व॑ह देवान्देव विश्चा॑न्त्स्वध्व॒रा कृणुहि जातवेदः 
दिवश्चिदा ते रुचयन्त रोका उषो विभातीरनुं भासि पूर्वीः 
अपो यदग्र उशधग्वनेषु होतुर्मन्रस्यं पनयन्त देवाः 

उरौ वा ये अन्तरिक्षे मदन्ति दिवो वा ये रोचने सन्ति देवाः 
ऊमां वा ये सुहवांसो यज॑त्रा आयेमिरे रथ्यो अग्ने अश्वाः 
एभिर सरथं याह्यर्वाङ्‌ नांनारथं वां विभवो यश्वः 
पलीवतस्िशतं त्री देवान॑नुष्वधमा व॑ह मादयस्व 

स होता यस्य॒ रोदसी चिदुर्वी यज्ञंयज्ञमभि वृधे गृणीतः 
प्राची अध्वरेवं तस्थतुः सुमेके ऋताव॑री ऋतजातस्य सत्ये 
इत्मग्रे पुरुदंसं सनिं गोः शश्वत्तमं हव॑मानाय साध 
स्यात्नः सूनुस्तनयो विजावाग्ने सा ते सुमतिर्भूत्वस्मे 


| इति द्वितीया्टके अष्टमोऽध्यायः समाप्तः | 


| इति द्वितीयाष्टकः समाप्तः | 


(म.3, अनु.1) 


देवता अग्निः 


| 
॥ 1 | 
| 
॥ 2 | 
| 
| 3 | 
| 
॥ 4 || 


| 
| 5 | 
| 


॥ 6 ॥ 
| 

| 7 | 
| 

॥ 8 | 
| 

॥ 9 | 
| 

॥ 10 | 
| 

| 11 | 


| अथ तृतीयाष्टकः | 


(प्रथमोऽध्यायः | वर्गाः 1-34) 
(11) र (म.3, अनु.1) 


ऋषिः विश्वामित्रः गाथिनः देवता अग्निः 


प्रय आरूः शितिपृष्ठस्यं धासेरा मातरां विविशुः सप्त वाणीः | 


परिक्षितां पितरा सं च॑रेते प्र संसरति दीर्घमायुः प्रयक्षे ॥ 1 | 
दिवक्षसो धेनवो वृष्णो अश्वां देवीरा त॑स्थौ मधुमद्रह॑न्तीः | 
ऋतस्य त्वा सदसि क्षेमयन्तं पयंकां चरति वर्तनिं गौः | 2 ॥ 
आ सींमरोहत्सुयमा भव॑न्तीः पतिधिकित्वात्रयिविद्रयीणाम्‌ | 
प्र नील॑पृष्ठो अतसस्य धासेस्ता अंवासयत्पुर्धप्र॑तीकः ॥ 3 | 
महिं त्वाष्टमूर्जयन्तीरजुर्यं स्त॑भूयमानं वहतो वहन्ति | 
व्यङ्गंभिदिद्युतानः स॒धस्थ एकामिव रोदसी आ विवेश ॥ 4 | 
जानन्ति वृष्णों अरुषस्य शेवमुत ब्रधस्य शास॑ने रणन्ति | 
दिवोरुचः सुरुचो रोच॑माना इदा येषां गण्या माहिना गीः ॥ 5 ॥ 
उतो पितृभ्यां परविदानु घोषं म॒हो महब्धयामनयन्त शुषम्‌ | 
उक्षाह यत्र परि धान॑मक्तोरनु स्वं धाम॑ जरितुर्ववक्ष ॥ 6 ॥ 
अध्वर्युभिः पञ्चभिः सप्त विप्राः प्रियं रक्षन्ते निहितं पदं वेः | 
प्राञ्चो मदन्त्युक्षणो अनुर्या देवा देवानामनु हि व्रता गुः ॥ 7 ॥ 
देव्या होतारा प्रथमा न्यंञचे सप्त पृक्षासः स्वधयां मदन्ति | 
ऋतं शंसन्त ऋतमित्त आहुरनु व्रतं व्रतपा दीध्यानाः ॥ 8 | 
वृषायन्ते महे अत्याय पृवर्वृष्णे चित्रायं रश्मयः सुयामाः | 
देवं होतर्मनद्रत॑रश्चिकित्वान्महो देवात्रोद॑सी एह व॑क्षि ॥ १ ॥ 
पृक्षप्रयजो द्रविणः सुवाचः सुकेतव उषसां रेवदूषुः | 
उतो चिदग्ने महिना पंथिव्याः कृतं चिदेनः सं महे द॑शस्य | 10 | 
इ्ठामग्ने पुरुदंसं सनि गोः शश्वत्तमं हव॑मानाय साध | 
स्यात्नः सूनुस्तनयो विजावाग्ने सा ते सुमतिर्भूत्वस्मे | 11 || 
(11) 8 (म.3, अनु.1) 


ऋषिः विश्वामित्रः गाथिनः छन्दः त्रिष्टुप्‌ 1-2,4-6,8-11, अनुष्टुप्‌ 37 देवता यूपः 1-5, 


यूपाः 6-7,9-10 युपाः विश्वे देवाः वा 8, त्र्नः (स्थाणुः) 11 


अञ्जन्ति त्वाम॑ध्व॒रे देवयन्तो वन॑स्पते मधुना दैव्येन | 
यदूर्ध्वस्तिष्ठा द्रविणेह ध॑त्ताद््रा क्षयो मातुरस्या उपस्थे | 1 | 
समिद्धस्य श्रय॑माणः पुरस्ताद्रह्मं वन्वानो अजरं सुवीरम्‌ | 


आरे अस्मदमतिं बाधमान उर्च्छयस्व महते सौभ॑गाय ॥ 2 | 
उच्छयस्व वनस्पते वर्ष्मन्पृथिव्या अधिं | 


सुमिती मीयमानो वर्चा धा य॒ज्ञवांहसे ॥ 3 | 
युवां सुवासाः परिवीत आगात्स उ श्रेयान्भवति जाय॑मानः | 
तं धीरासः कवय उन्नयन्ति स्वाध्यो मन॑सा देवयन्तः ॥ 4 | 
जातो जायते सुदिनत्वे अहां समर्य आ विदथे वर्धमानः | 
पुनन्ति धीरां अपसो मनीषा देवया विप्र उदियति वाच॑म्‌ | 5 | 
यान्वो नरो देवयन्तो निमिम्युर्वन॑स्पते स्वधितिर्वा ततक्षं | 
ते देवासः स्वर॑वस्तस्थिवांसः प्रजावदस्मे दिधिषन्तु रल॑म्‌ ॥ 6 ॥ 
ये वृक्णासो अधि क्षमि निमितासो य॒तसुचः | 
ते नों व्यन्तु वार्य देवुत्रा क्षेत्रसाध॑सः | 7 | 
आदित्या द्रा वस॑वः सुनीथा द्यावाक्षामा पृथिवी अन्तरिक्षम्‌ | 
स॒जोष॑सो य॒ज्ञम॑वन्तु देवा ऊर्ध्वं कृण्वन्त्वध्व॒रस्यं केतुम्‌ ॥ 8 | 
हंसाइव श्रेणिशो यतानाः शुक्रा वसानाः स्वर॑वो न आगुः | 
उत्नीयमानाः कविभिः पुरस्तांहेवा देवानामपि यन्ति पाथ॑ः ॥ 9 ॥ 
शृङ्गणीवेच्छृङ्गिणां सं ददृश्रे चषालवन्तः स्वर॑वः पृथिव्याम्‌ | 
वाघद्धिर्वा विहवे श्रोष॑माणा अस्मां अवन्तु पृतनाज्येषु ॥ 10 | 
वन॑स्पते शतवल्शो वि रोह सहस्रवल्शा वि वयं रुहेम | 
यं त्वामयं स्वधितिस्तेज॑मानः प्रणिनाय महते सौभ॑गाय | 11 || 
(9) 9 (म.3, अनु.1) 


ऋषिः विश्वामित्रः गाथिनः छन्दः वृहती 1-8, क्रिष्टुप्‌ 9 देवता अग्निः 1-8, एकयुपः 9 


सखांयस्त्वा ववृमहे देवं मर्तास ऊतये । अपां नपातं सुभगं सुदीदिति सुप्रतूतिमनेहसंम्‌ ॥ 1 | 
काय॑मानो वना त्वं यन्मातुरज॑गन्नपः । न तत्ते अग्न प्रमृषे निवर्तनं यद्रे सत्रिहाभ॑वः ॥ 2 | 
अतिं तृष्टं व॑वक्षिथाथैव सुमनां असि। प्रप्रान्ये यन्ति पर्यन्य आसते येषां स॒ख्ये असिं श्चितः ॥ 3 | 
ईयिवां समति सिधः शश्चतीरति स॒श्चत॑ः | 

अन्वीमविन्दन्निचिरासो अद्रृहोऽप्सु सिंहमिव श्रितम्‌ ॥ 4 | 
ससृवांसमिव त्मनाग्निमित्था तिरोहितम्‌। एनं नयन्मातरिश्वां परावतो देवेभ्यो मथितं परं ॥ 5॥ 
तं त्वा मर्ता अगृभ्णत देवेभ्यो हव्यवाहन | 

विश्वान्यद्ज्ञा अभिपासिं मानुष तव्‌ क्रत्वा यविष्ठ्य ॥ 6 ॥ 
तद्धद्रं तव॑ दंसना पाकाय चिच्छदयति | त्वां यदग्रे पशवः समासते समिंद्धमपिशर्वरे ॥ 7 | 
आ जुहोता स्वध्वरं शीरं पावकशोचिषम्‌। आशुं दूतम॑जिरं प्रलमीड्यं श्रृषटी देवं सपर्यत ॥ 8 | 
त्रीणि श॒ता त्री सहस्राण्यग्निं त्रिंशब्चं देवा नवं चासपर्यन्‌ | 
ओैक्षन्पृतैरस्तृणन्बहिर॑स्मा आदिद्धोतारं न्यसादयन्त ॥ 9 ॥ 


(म.3, अनु.1) 


| ऋषिः विश्वामित्रः गाधिनः छन्दः उष्णिक्‌ देवता अभिः | विश्वामित्रः गाथिनः छन्दः उष्णिक्‌ देवता अग्निः 
त्वामग्रे मनीषिणः सम्राजं चर्षणीनाम्‌ | देवं मर्तास इन्धते सम॑ध्वरे ॥ 1 | 
त्वां य॒ज्ञेष्ृत्विजमग्रे होतांरमीक्छते | गोपा ऋतस्य दीदिहि स्वे दमे | 2 | 
स घा यस्ते ददांशति समिधां जातवेदसे | सो अग्रे धत्ते सुवीर्यं स पुष्यति | 3 | 
स केतुर॑ध्वराणामग्निदवेभिरा ग॑मत्‌ | अञ्चानः स॒प्त होतभिर्हविष्प॑ते ॥ 4 | 
प्र होत्र पूर्व्यं वचोऽग्रये भरता बृहत्‌ | विपां ज्योतीषि बिभ्रते न वेधसे ॥5 | 
अग्रि व॑र्धन्तु नो गिरो यतो जाय॑त उक्थ्यः | म॒हे वाजाय द्रविणाय दर्शतः ॥ 6 | 
अग्रे यजिष्ठो अध्वरे देवान्देवयते य॑ज | होतां मन्द्रो वि राजस्यति सिध॑ः ॥ 7 | 
स न॑ः पावक दीदिहि द्युमदस्मे सुवीर्यम्‌ | भवां स्तोतृभ्यो अन्त॑मः स्वस्तय ॥ 8 | 
तं त्वा विप्रां विपन्यवो जागृवांसः समिन्धते । हव्यवाहमम॑त्यं सहोवृध॑म्‌ ॥ 9 ॥ 
(9) 11 (म.3, अनु.1) 
ऋषिः विश्वामित्रः गाथिनः छन्दः गायत्री 

अग्रिहोतां पुरोहितोऽध्वरस्य विचर्षणिः । स वेद यज्ञमांनुषक्‌ | 1 | 

स हव्यवाव्छमं्त्य उशिग्दूतश्चनोहितः | अग्निधिया समृण्वति | 2 ॥ 

अग्रिधिया स चंतति केतुर्यज्ञस्यं पूर्व्यः | अर्थं ह्य॑स्य तरणिं | 3 | 

अग्रि सूनुं सनश्रुतं सह॑सो जातवेदसम्‌ | वहं देवा अ॑कृण्वत ॥ 4 | 

अदाभ्यः पुरएता विशामग्रिमानुषीणाम्‌ | तूणी रथः सदा नवः ॥ 5 ॥ 

साहाव्विश्चां अभियुजः क्रतुदंवानाममृक्तः । अ्निस्तुविश्रवस्तमः ॥ 6 ॥ 

अभि प्रयांसि वाहसा दाश्वाँ अश्रोति मर्त्यः | क्षय पावकशोचिषः ॥ 7 | 

परि विश्वानि सुधिताग्ेरश्याम मन्म॑भिः | विप्रासो जातवेदसः ॥ 8 | 

अग्रे विश्वानि वार्या वाजेषु सनिषामहे | त्वे देवास॒ एरिरे ॥ 9 | 
(9) 12 (म.3, अनु.1) 


ऋषिः विश्वामित्रः गाथिनः 


छन्दः गायत्री 


देवता इन्द्राग्नी 


इनद्राग्र आ ग॑तं सुतं गीभिर्नभो वरेण्यम्‌ 
इन्द्रग्री जरितुः सचां य॒ज्ञो जिगाति चेत॑नः 
इनद्रम॒ग्रि कंविच्छदां य॒ज्ञस्य॑ जृत्या वृंणे 
तोशा वुंत्रहणां हूवे स॒जित्वानाप॑राजिता 

प्र वामर्चन््युक्थिनो नीथाविदों जरितारः 
इन्द्रग्री नवति पुरो दासप॑लीरधूनुतम्‌ 
इन्द्रग्र अप॑सस्पर्युप प्र य॑न्ति धीतय॑ः 
इन्द्रग्री तविषाणि वां सधस्थानि प्रयांसि च 
इन्द्रांग्री रोचना दिवः परि वाजेषु भूषथः 


| अस्य पातं धियेषिता 

| अया पातमिमं सुतम्‌ 
| ता सोमस्येह तृम्मताम्‌ 
| इन्द्राग्री वाजसात॑मा 

| इन्द्राग्नी इष आ वृंणे 

| साकमेकेन कर्मणा 

| ऋतस्य पथ्या अनुं 

| युवोरपूर्यं हितम्‌ 

| तद्रा चेति प्र वीर्यम्‌ 


॥ 1 | 
॥ 2 | 
| 3 | 
॥ 4 || 
| 5 | 
| 6 ॥ 
| 7 | 
| 8 | 
॥ 9 | 


(म.3, अनु.2) 
| ऋषिः ऋषभः वैश्वामित्रः छन्दः अनुप देवता अग्निः | ऋषभः वैश्वामित्रः छन्दः अनुष्टुप्‌ देवता अग्निः | 


प्र वो देवायाग्रये वर्हिष्टमर्चास्मै | गम॑हेवेभिरा स नो यजिष्ठो बहिरा सदत्‌ ॥ 1 ॥ 
ऋतावा यस्य रोद॑सी दक्षं सच॑न्त ऊतयः । हविष्प॑न्तस्तमींकते तं स॑निष्यन्तोऽव॑से ॥2 | 
स यन्ता विप्रं एषां स य॒ज्ञानामथा हि षः। अग्नि तं वों दुवस्यत दाता यो वनिता मघम्‌ ॥ 3 | 
स नः शर्माणि वीतयेऽग्नर्यच्छतु शंत॑मा । यतां नः प्रुष्णवद्रसुं दिवि क्षितिभ्यो अप्स्वा ॥ 4॥ 
दीदिवांसमपुरव्यं वस्वीभिरस्य धीतिभिः । ऋक्तांणो अग्निमिन्धते होतारं विश्पतिं विशाम्‌॥ 5 ॥ 


उत नो ब्रह्म्रविष उक्थेषु देवहूत॑मः । शं न॑ः शोचा मरुदूधोऽग्रे सहस्रसातमः ॥ 6 | 
नू नो रास्व स॒हस्रवत्तोकवत्पष्टिमदसुं । द्युमदग्रे सुवीर्यं वषिष्मनुपक्षितम्‌ ॥ 7 ॥ 
(7) 14 (म.3, अनु.2) 


ऋषिः ऋषभः वैश्वामित्रः देवता अदिः 


आ होतां मन्द्रो विदथान्यस्थात्स॒त्यो यज्वां कवितमः स वेधाः | 
विदयव्रथः सहसस्पुत्रो अग्निः शोचिष्कैशः पृथिव्यां पाजो अश्रेत्‌ ॥ 1 | 
अयामि ते नम॑उक्ति जुषस्व ऋतांवस्तुभ्यं चेत॑ते सहस्वः | 


विद्र आ व॑क्षि विदुषो नि षत्सि मध्य॒ आ बर्हिरूतये यजत्र ॥ 2 | 
द्रवतां त उषसां वाजयन्ती अग्ने वात॑स्य पथ्याभिरच्छं | 
यत्सीमञ्जन्ति पूर्व्यं हविभिरा वन्धुरेव तस्थतुर्दरोणे ॥ 3 | 
मित्रश्च तुभ्यं वरुणः सहस्वोऽग्रे विश्वं मरुतः सुप्रम्॑चन्‌ | 
यच्छोचिषां सहसस्पुत्र तिष्ठा अभि क्षितीः प्रथयन्त्सूर्या नृन्‌ | 4 | 
व॒यं ते अद्य ररिमा हि काम॑मुत्तानह॑स्ता नम॑सोपसद्यं | 
यजिष्ठेन मन॑सा यक्षि देवानसरधता मन्म॑ना विप्रो अग्न ॥ 5 | 
त्वद्धि पुत्र सहसो वि पूर्वीद॑वस्य यन्त्यूतय वि वाजाः | 
त्वं देहि सहसिणं रयिं नोंद्रोघेण वच॑सा स॒त्यमंग् ॥ 6 ॥ 
तुभ्यं दक्ष कविक्रतो यानीमा देव्‌ मर्तासो अध्व॒रे अक॑र्म | 
त्वं विश्व॑स्य सुरथ॑स्य बोधि सर्व तदग्रे अमृत स्वदेह ॥ 7 | 
(7) 15 (म.3, अनु.2) 


ऋषिः उत्कटः कात्यः 


वि पाज॑सा प्रुना शोशुचानो बाध॑स्व द्विषो रक्षसो अमीवाः | 
सुशर्मणो बृहतः शर्मणि स्यामग्नेरहं सुहव॑स्य प्रणीतौ | 1 | 
त्वं नं अस्या उषसो व्युष्टौ त्वं सूर उदिते बोधि गोपाः | 
जन्मेव नित्यं तनयं जुषस्व स्तोमं मे अग्ने तन्वां सुजात ॥ 2 | 


त्वं नृचक्षां वृषभानु पूर्वीः कृष्णास्वग्रे अरुषो वि भाहि | 


वसो नेषिं च पषि चात्यंहः कृधी नो राय उशिजो यविष्ठ ॥ 3 | 
अषान्न्हो अग्ने वृषभो दिदीहि पुरो विश्वाः सौभ॑गा संजिगीवान्‌ | 
य॒ज्ञस्य नेता प्रथमस्य पायोर्जात॑वेदो बृहतः सुप्रणीते ॥ 4 | 
अच्छिद्रा शर्म॑ जरितः पुरूणि दर्वा अच्छा दीद्यानः सुमेधाः | 
रथो न सखिरभि व॑क्षि वाजमग्ने त्वं रोदसी नः सुमेके | 5 | 
प्र पीपय वृषभ जिन्व वाजानग्ने त्वं रोदसी नः सुदोघे | 
देवेभिंदेव सुरुचां रुचानो मा नो मर्त॑स्य दुर्मतिः परि टात्‌ ॥ 6 ॥ 
इ्ठामग्ने पुरुदंसं सनि गोः शश्वत्तमं हव॑मानाय साध | 
स्यात्रः सूनुस्तनयो विजावाग्ने सा ते सुमतिर्भूत्वस्मे ॥ 7 | 
(6) र 16 (म.3, अनु.2) 


ऋषिः उत्कोलः कात्यः छन्दः बृहती 1,3,5, सतोबृहती 2,4,6 देवता अग्निः 


अयमग्निः सुवीरयस्येशे महः सौभ॑गस्य | राय ईशे स्वप॒त्यस्य॒ गोम॑त्‌ ईशे वृत्रहथानाम्‌ ॥ 1 ॥ 
इमं न॑रो मरुतः सश्चता वृधं यस्मिरायः शेवृधासः | 


अभि ये सन्ति पृतनासु दूढ्यो विश्वाहा शत्रुमादभुः ॥ 2 ॥ 
सत्वं नो रायः शिशीहि मीद्गो अग्रे सुवीर्यस्य | 

तुविदयप्र वरषिष्ठस्य प्रनावतोऽ नमीवस्यं शुष्मिणः ॥ 3 | 
चक्रिया विश्वा भुवनाभि सांसहिश्वक्रिदवेष्वा दुवः | 
आ देवेषु यत॑त॒ आ सुवीर्यं आ शंस॑ उत नृणाम्‌ ॥ 4 | 


मा नो अग्रेऽम॑तये मावीरताये रीरधः । मागोतायै सहसस्पुत्र मा निदेऽप द्वेषांस्या कृधि ॥ 5 | 
शग्धि वाजस्य सुभग प्रजावतो ग्रे बृहतो अध्वरे | 
सं राया भूय॑सा सृज मयोभुना तुविद्युम्न यश॑स्वता ॥ 6 ॥ 
(5) 17 (म.3, अनु.2) 


ऋषिः कतः वैश्वामित्रः देवता अग्निः 


समिध्यमानः प्रथमानु धर्मा समुक्तभिरज्यते विश्ववारः | 


शोचिष्केशो घृतनिणिक्पावकः सुयज्ञो अग्निर्यजथाय देवान्‌ | 1 | 
यथायजो होत्रम॑गरे पृथिव्या यथां दिवो जातवेदश्िकित्वान्‌ | 
एवानेन हविषां यक्षि देवान्मनुष्वद्यज्ञं प्र तिरेममद्य ॥ 2 ॥ 
त्रीण्यायुंषि तव॑ जातवेदस्तिख आजानीरुषसस्ते अग्र | 
ताभिंदंवानामवों यक्षि विद्रानथां भव्‌ यज॑मानाय॒ शं योः ॥ 3 ॥ 
अग्नि सुंदीति सुदृशं गृणन्तो नमस्यामस्त्वेड्यं जातवेदः | 
त्वां दूतमरति हव्यवाहं देवा अकृण्वत्नमृत॑स्य नाभिम्‌ ॥ 4 | 


यस्त्वद्धोता पूवां अग्ने यजी यान्दिता च सत्तां स्वधयां च शंभुः | 


तस्यानु धर्म प्र य॑जा चिकित्वोऽथां नो धा अध्व॒रं देववीतौ | 5 | 
(5) 18 (म.3, अनु.2) 


ऋषिः कतः वैश्वामित्रः देवता अग्निः 


भवां नो अग्ने सुमना उपेतौ सखेव सख्ये पितरेव साधुः | 
पुरुढरहो हि क्षितयो जनानां प्रतिं प्रतीचीर्दहतादरांतीः | 1 | 
तपो ष्व॑ग्रे अन्त॑रो अमित्रान्‌ तपा शंसमररुषः पर॑स्य | 
तपो वसो चिकितानो अचित्तान्वि ते तिष्टन्तामजरां अयासः | 2 | 
इध्मेनांग्र इच्छमानो घृतेन जुहोमि हव्यं तर॑से बल्य | 


यावदीशे ब्रह्मणा वन्दमान इमां धियौ शतसेयाय देवीम्‌ ॥ 3 | 
उच्छोचिषां सहसस्पुत्र स्तुतो बृहदय॑ः शशमानेषुं धेहि | 
रेवदग्ने विश्वामित्रेषु शं यो्म॑रमृज्मा ते तन्वं भूरि कृत्व॑ः ॥ 4 | 
कृधि रलं सुसनितर्धनानां स घेदग्ने भवसि यत्समिद्धः | 
स्तोतुरद रोणे सुभग॑स्य रेवत्सृप्रा करस्नं दधिषे वपूंषि ॥ 5 | 
(5) 19 (म.3, अनु.2) 
ऋषिः गाथी कोशिकः 
अग्रि होतारं प्र वृणे मियेधे गृत्सं कवि विश्चविदममूरम्‌ | 
स नों यक्षदेवताता यजीयान्राये वाजाय वनते म॒घानिं ॥ 1 | 
प्र ते अग्रे हविष्म॑तीमियर्म्यच्छां सुदुघां रातिनीं घृताचीम्‌ | 
प्रदक्षिणिद्ेवतांतिमुराणः सं रातिभिर्वसुभिर्यज्ञम॑श्रेत्‌ ॥ 2 | 
स तेजीयसा मन॑सा त्वोतं उत शिक्ष स्वपत्यस्य शिक्षोः | 
अग्ने रायो नृत॑मस्य प्रभूतौ भूयाम ते सुष्टुतय॑श्च वस्व॑ः ॥ 3 ॥ 
भूरीणि हि त्वे दधिरे अनीकाग्रे देवस्य यज्यवो जनासः | 
स आ व॑ह देवताति यविष्ठ शधो यदद्य दिव्यं यजांसि ॥ 4 | 
यत्त्वा होतारमनजन्मियेधे निषादय॑न्तो यजथाय देवाः | 
सत्वं नो अग्रेऽवितेह बोध्यधि श्रवांसि धेहि नस्त॒नूष ॥ 5 | 
(5) 20 (म.3, अनु.2) 


ऋषिः गाथी कोशिकः छन्दः त्रिष्टुप्‌ देवता विश्वे देवाः 1,5 अग्निः 2-4 


अग्रिमुषस॑मश्चिनां दधिक्रां व्युष्टिषु हवते वह्विरुक्थेः | 


सुज्योतिषो नः शृण्वन्तु देवाः सजोषसो अध्वरं वावशानाः ॥ 1 | 
अग्न त्री ते वाजिना त्री षधस्थां तिसरस्ते जिह्वा ऋतजात पूवीः | 
तिस्र उ ते तन्वो देववातास्ताभि्नः पाहि गिरो अप्रयुच्छन्‌ ॥ 2 ॥ 


अग्रे भूरीणि तवं जातवेदो देवं स्वधावो ऽमृत॑स्य नामं | 


याश्च माया मायिनां विश्वमिन्व त्वे पूर्वीः संदधुः पृष्टबन्धो ॥ 3 | 
अग्निता भग॑डव क्षितीनां देवीनां देव ऋतुपा ऋतावा | 


स वृत्रहा सनयो विश्ववेदाः परषदिश्वाति दुरिता गृणन्त॑म्‌ ॥ 4 ॥ 
दधिक्रामग्निमुषसं च देवीं बृहस्पतिं सवितारं च देवम्‌ | 
अश्चिनां मित्रावरुणा भगं च वसूनद्रौ आदित्यो इह हवे ॥ 5 | 

(5) 21 (म.3, अनु.2) 


ऋषिः गाथी कोशिकः छन्दः ब्रषटुप्‌ 1,4, अनुष्टुप्‌ 2-3, विराडपा सतोबृहती 5 देवता अग्निः 


इमं नों यज्ञममृतेषु धेहीमा हव्या जातवेदो जुषस्व | 
स्तोकानामग्रे मेदसो घृतस्य होतः प्राशान प्रथमो निषद्य | 1 | 
घृतवन्तः पावक ते स्तोकाः श्रोतन्ति मेदसः | स्वधं्मन्देववी तये श्रेष्ठं नो धेहि वार्यम्‌ ॥ 2 | 
तुभ्यं स्तोका घंतश्ुतोऽग्रे विप्राय सन्त्य | ऋषिः श्रेष्ठः समिध्यसे य॒ज्ञस्य॑ प्राविता भव॒ ॥ 3 | 
तुभ्यं श्चोतन्त्यध्रिगो शचीवः स्तोकासो अग्ने मेदसो घृतस्यं | 


कविशस्तो बृहता भानुनागां हव्या जुंषस्व मेधिर ॥ 4 ॥ 
ओजिष्ठं ते मध्य॒तो मेद उद्धतं प्र त वयं द॑दामहे | 
श्नोतन्ति ते वसो स्तोका अधि त्वचि प्रति तान्देवशो विहि ॥ 5 | 
(5) 20 (म.3, अनु.2) 


ऋषिः गाथी कोशिकः छन्दः त्रिष्टुप्‌ 1-3,5, अनुष्टुप्‌ 4 देवता पुरीष्याः (पञ्च चितयः) अग्रयः 


अयं सो अग्िर्यसमिन्त्सोममिन््रः सुतं दधे जठरं वावशानः | 


स॒हसिणं वाजमत्यं न सप्तिं ससवान्त्सन्त्स्तुयसे जातवेदः ॥ 1 | 
अग्रे यत्ते दिवि वर्चः पृथिव्यां यदोष॑धीष्वप्स्वा य॑जत्र | 
येनान्तरिक्षमुर्वाततन्थं त्वेषः स भानुरर्णवो नृचक्षाः | 2 | 
अग्रे दिवो अर्णमच्छां जिगास्यच्छां देवँ ऊचिषे धिष्ण्या ये | 
या रोचने परस्तात्सूर्यस्य याश्चावस्तादुपतिष्टन्त आप॑ः ॥ 3 | 
पुरीष्यासो अग्रयः प्रावणेभिः सजोषसः | 
जुषन्तां य॒ज्ञम॒दरृहो ऽनमीवा इषो म॒हीः | 4 | 
इ्ठामग्ने पुरुदंसं सनि गोः शश्वत्तमं हव॑मानाय साध | 
स्यातः सूनुस्तनयो विजावाग्ने सा ते सुमतिर्भूत्वस्मे ॥ 5 | 
(5) 23 (म.3, अनु.2) 


ऋषिः देवश्रवाः देववातः च भारतौ छन्दः त्रिष्टुप्‌ 1-2,4-5, सतोबृहती 3 देवता अग्निः 


निर्मथितः सुधित आ स॒धस्थे युवां कविरध्वरस्यं प्रणेता | 
जुर्यत्स्वग्रिरजरो वनेष्वत्रां दधे अमृतं जातवेदाः ॥ 1 | 
अमन्धि्टं भार॑ता रेवदग्नि देवश्रवा देववांतः सुदक्षम्‌ | 


अग्ने वि प॑श्य वृहताभि रायेषां नो नेता भ॑वतादनु द्यून्‌ ॥ 2 ॥ 
दश क्षिप॑ः पूर्व्यं सीमजीजनन्त्सुजातं मातृषु प्रियम्‌ | 


अग्नि स्तुहि देववातं देवश्रवो यो जनांनामसंद्रशी ॥ 3 | 

नि त्वां दधे वर॒ आ पुंथिव्या इ्टांयास्यदे सुदिनत्वे अहा॑म्‌ | 

टषदर॑त्यां मानुष आपयायां सर॑स्वत्यां रेवदग्ने दिदीहि ॥ 4 | 

इव्मग्रे पुरुदंसं सनि गोः शश्वत्तमं हव॑मानाय साध | 

स्यातः सूनुस्तनयो विजावाग्ने सा ते सुमतिर्भूत्वस्मे ॥ 5 | 
(5) 24 (म.3, अनु.2) 

ऋषिः विश्वामित्रः गाथिनः छन्दः अनुष्टुप्‌ 1, गायत्री 2-5 देवता अग्निः 

अग्ने सहस्व पृतना अभिमांतीरपांस्य | दुष्टरस्तरत्नरातीर्वचाँ धा यज्ञवाहसे ॥ 1 | 
अग्र इव्ठा समिध्यसे वीतिहोत्रो अमर्त्यः | जुषस्व सू नो अध्वरम्‌ | 2 ॥ 
अग्र दुन जागृवे सह॑सः सूनवाहुत | एदं बर्हिः संदो मम॑ ॥ 3 | 
अग्ने विश्वेभिरग्िभिंदेवेभिर्महया गिरः | यज्ञेषु य उ चायव॑ः ॥ 4 ॥ 
अग्रे दा दाशुषे रयि वीरवन्तं परीणसम्‌ | शिशीहि न॑ः सूनुमत॑ः ॥ 5 | 
(5) 25 (म.3, अनु.2) 


ऋषिः विश्वामित्रः गाथिनः छन्दः विराट्‌ देवता अग्निः 1-3,5, अग्रीन्द्रौ 4 


अग्ने दिवः सूनुरसि प्रचेतास्तनां पृथिव्या उत विश्ववेदाः [ऋधग्दर्वा इह य॑जा चिकित्वः ॥ 1 | 
अग्निः स॑नोति वीर्याणि विद्रान्त्सनोति वाज॑ममृताय भूष॑न्‌ । स नो दर्वा एह व॑हा पुरुक्षो | 2 | 
अग्रि््यावापृथिवी विश्चज॑न्ये आ भाति देवी अमृते अमूरः। क्षयन्वाजैः पुरुश्च॒न्द्रो नमोभिः | 3 ॥ 
अग्र इन्द्रश्च दाशुषो दुरोणे सुतावतो य॒ज्ञमिहोपं यातम्‌ । अमर्धन्ता सोमपेयाय देवा ॥ 4 ॥ 
अग्रे अपां समिध्यसे दुरोणे नित्य॑ः सूनो सहसो जातवेदः| सधस्थानि म॒हय॑मान ऊती ॥ 5 ॥ 
(9) 20 (म.3, अनु.2) 


ऋषिः विश्वामित्रः गाथिनः 1-6,8-9, ब्रह्म (आत्मा) 7 छन्दः जगती 1-6., त्रिष्टुप्‌ 7-9 


देवता वैश्वानरः अगिः 1-3, मरुतः 4-6, अग्निः परं ब्रह्म वा 7-8, विश्वामित्रोपाध्यायः 9 


वैश्वानरं मन॑साग्रि निचाय्यां हविष्मन्तो अनुषत्यं स्वविदम्‌ | 


सुदानुं देवं रथिरं व॑सुयवों गीभीं रण्वं कुशिकासो हवामहे | 1 | 
तं शुभ्रमग्रिमव॑से हवामहे वेश्वानरं मात्रिश्वानमुक्थ्य॑म्‌ | 
वृहस्पति मनुषो देवतातये विप्रं श्रोतारमतिधि रघुष्यद॑म्‌ | 2 | 
अश्चो न क्रन्दञ्जनिभिः समिध्यते वेश्वानरः कुशिकभिर्युगेयुगे | 
सनो अग्निः सुवीर्यं स्वश्व्यं दधातु रल॑ममृतेषु जागृविः ॥ 3 | 
प्र य॑न्तु वाजास्तविंषीभिरग्रयः शुभे संमिंश्ः पृष॑तीरयुक्षत | 
वृहदुक्षो मरुतो! विश्ववेदसः प्र वेपयन्ति पर्वता अदाभ्याः ॥ 4 | 


अग्निश्रियो मरुतो विश्चकुष्टय आ त्वेषमुग्रमव ईमहे वयम्‌ | 


ते स्वानिनों रुद्रियां वर्षनिणिजः सिंहा न हेषक्रतवः सुदानवः ॥ 5 ॥ 
व्रातंव्रातं ग॒णंग॑णं सुशस्तिभिरगरर्भामं मरुतामोज ईमहे | 


पृष॑दश्वासो अनवभ्रराधसो गन्तारो यज्ञं विदथेषु धीरांः ॥ 6 ॥ 
अग्निरस्मि जन्म॑ना जातवेदा घृतं मे चक्षुरमृतं म आसन्‌ | 
अर्कस्रिधातू रज॑सो विमानोऽज॑स्रो घमां हविर॑स्मि नामं ॥ 7 | 
त्रिभिः पवित्रेरपुपोद््यश्क हदा मति ज्योतिरनुं प्रजानन्‌ | 
वर्षिष्ठं रल॑मकृत स्वधाभिरादिद्यावापृथिवी पर्य पश्यत्‌ ॥ 8 | 
शतधारमुत्समक्षीयमाणं विपश्चितं पितरं वक्त्वानाम्‌ | 
मेक्ि मदन्तं पित्रोरुपस्थे तं रोदसी पिपृतं सत्य॒वाच॑म्‌ ॥ 9 | 
(15) 2 (म.3, अनु.2) 
ऋषिः विश्वामित्रः गाधिनः छन्दः गायत्री देवता अग्निः ऋतवः वा 1, अग्निः 2-15 
प्र वो वाजां अभिद्यवो हविष्मन्तो घृताच्यां । देवाञ्जिगाति सुभ्रयुः ॥ 1 | 
ईव्टे अग्नि विपश्चितं गिरा यज्ञस्य साध॑नम्‌ | श्रुष्टीवानं धितावानम्‌ ॥ 2 | 
अग्रे शकेमं ते व॒यं यम॑ देवस्य वाजिनः । अति द्वेषांसि तरेम ॥ 3 | 
समिध्यमानो अध्व्रेरधरिः पावक ईड्यः । शोचिष्केशस्तमीमहे ॥ 4 ॥ 
पृथुपाजा अम॑र्त्या घृतनिणिक्स्वाहुतः | अग्निर्यज्ञस्य हव्यवाट्‌ ॥ 5 ॥ 
तं सबाधो यतसुच इत्था धिया य॒ज्ञव॑न्तः । आ चक्रुरग्निमूतये ॥ 6 ॥ 
होता देवो अमर्त्यः पुरस्तादेति माययां | विदथानि प्रचोदयन्‌ 7 | 
वाजी वाजेषु धीयतेऽध्वरेषु प्र णीयते | विप्रो य॒ज्ञस्य साध॑नः ॥ 8 | 
धिया चक्रे वरेण्यो भूतानां गर्भमा वधे | दक्षस्य पितरं तनां ॥ १ ॥ 
नि त्वां दधे वरेण्यं दक्ष॑स्येठा स॑हस्कृत । अग्र सुदीतिमुशिज॑म्‌  ॥ 10 | 
अग्नि यन्तुरमपतुरमृतस्य योगे वनुषः | विप्रा वाजैः समिन्धते ॥ 11 | 
ऊजो नपातमध्वरे दीदिवांसमुप द्यवि | अग्रिमीरे कविक्रतुम्‌ ॥ 12 ॥ 
ईटेन्यो नमस्य॑स्तिरस्तमांसि दर्शतः | समग्निरिध्यते वृषां | 13 | 
वृषो अग्निः समिध्यतेऽश्चो न देववाहनः । तं हविष्प॑न्त ईकते ॥ 14 | 
वृष॑णं त्वा वयं वृषन्वृष॑णः समिधीमहि । अग्रे दीद्यतं बृहत्‌ | 15 ॥ 

(6) 28 (म.3, अनु.2) 
ऋषिः विश्वामित्रः गाधिनः छन्दः गायत्री 1-2,6, उष्णिक्‌ 3, क्रिष्टुप्‌ 4, जगती 5 देवता अग्निः 
अग्ने जुषस्व नो हविः पुंरोव्याशं जातवेदः | प्रातःसावे धियावसो ॥ 1 | 
पुरोव्छा अग्रे पचतस्तुभ्यं वा घा परिष्कृतः | तं जुषस्व यविष्ठ्य ॥ 2 ॥ 


अग्रे वीहि पुरो्टाशमाहृतं तिरोअ॑ह्यम्‌ । सह॑सः सूनुरस्यध्वरे हितः ॥ 3 ॥ 
माध्यंदिने सव॑ने जातवेदः पुरोव्ाश॑मिह क॑वे जुषस्व | 


अग्रं य॒हस्य तवं भागधेयं न प्र मिनन्ति विदथेषु धीराः ॥ 4 | 
अग्रे तृतीये सव॑ने हि कानिषः पुरोव्छाशं सहसः सूनवाहुतम्‌ | 


अथां देवेष्व्॑वरं विपन्यया धा रल॑वन्तममृतेषु जागविम्‌ ॥ 5 | 
अग्रं वृधान आहूति पुरो्टाशं जातवेदः । जुषस्व तिरोअह्न्यम्‌ ॥ 6 | 
(16) 29 (म.3, अनु.2) 


ऋषिः विश्वामित्रः गाथिनः छन्दः अनुष्टुप्‌ 1,4,10,12, ्रष्टुप्‌ 2-3,5,7-9,13,16, जगती 6,11,14-15 


देवता अग्निः 1-4,6-16, ऋत्विजः अग्निः वा 5 


अस्तीदम॑धिमन्नमस्ति प्रजन॑नं कृतम्‌ | 
एतां विश्पलीमा भराग्नि मन्थाम पूर्वथां ॥ 1 | 
अरण्योर्निहितो जातवेदा गर्भडव सुधितो गभिणीषु | 
दिवेदिव ईड्यो जागृवद्धिविष्पंद्धर्मनुष्येभिरग्निः | 2 ॥ 
उत्तानायामवं भरा चिकित्वान्सद्यः प्रवीता वृष॑णं जजान | 
अरुषस्तूपो रुशदस्य पाज इव्टांयास्पुत्रो वयुनेऽ जनिष्ट ॥ 3 | 
इव्टायास्त्वा पदे व॒यं नाभां पृथिव्या अधिं | 
जातवेदो नि धींमद्यग्ने हव्याय वोच््हवे ॥ 4 ॥ 
मन्थता नरः कविमद्रयन्तं प्रचेतसममृतं सुप्रतीकम्‌ | 
यज्ञस्य केतु प्रथमं पुरस्तांदग्नि न॑रो जनयता सुशेव॑म्‌ | 5 | 
यदी मन्थन्ति बाहुभिवि रोचतेऽश्चो न वाज्य॑रुषो वनेष्वा | 
चित्रो न याम॑त्नश्चिनोरनिवृतः परि वृणक्तयश्म॑नस्तृणा दहन्‌ ॥ 6 ॥ 
जातो अग्री रोचते चेकितानो वाजी विप्रः कविशस्तः सुदानुः | 
यं देवास॒ ईड्यं विश्वविदं हव्यवाहमदधुरध्वरेषु ॥ 7 | 
सीदं होतः स्व उ लौके चिकित्वान्त्सादयां यज्ञं सुकृतस्य योनौ | 
देवावीदवान्हविषां यजास्यग्रे बृहद्यज॑माने वयो धाः ॥ 8 | 
कृणोत धूमं वृष॑णं सखायोऽ सरधन्त इतन वाज॒मच्छं | 
अयमग्निः पतनाषार्‌ सुवीरो येन॑ देवासो असहन्त दस्यून्‌ ॥ 9 | 
अयं ते योनिं ऋत्वियो यतो जातो अरोचथाः | 
तं जानन्नग्न आ सीदाथां नो वर्धया गिरः ॥ 10 | 
तनूनपादुच्यते गर्भं आसुरो नराशंसो भवति यद्विजाय॑ते | 
मातरिश्वा यदमिमीत मातरि वात॑स्य सगां अभवत्सरीमणि ॥ 11 | 
सुनिर्मथा निर्मथितः सुनिधा निहितः कविः | 
अग्रे स्वध्व॒रा कृणु देवान्देवयते य॑ज ॥ 12 | 
अजीजनन्नमृतं मर्त्यासोऽस्रेमाणं तरणिं वीदखुज॑म्भम्‌ | 
दश्‌ स्वसारो अग्रुवः समीचीः पुमांसं जातमभि सं र॑भन्ते ॥ 13 | 


प्र सप्तहोता सनकादरोचत मातुरुपस्थे यदशों चद्ध॑नि | 


न नि मिषति सुरणो दिवेदिवे यदसुरस्य जठरादजायत 
अमित्रायुधों मरुतामिव प्रयाः प्र॑थमजा ब्रह्मणो विश्चमिद्विदुः 
दयुप्रवदब्रह्म कुशिकास॒ एरिर एकएको दमे अग्नि समीधिरे 
यदद्य त्वां प्रयति य॒ज्ञे अस्मिन्होत॑श्चिकित्वोऽ वृंणीमहीह 
धरुवम॑या धरुवमुताशंमिष्टाः प्रजानच्विदौँ उप॑ याहि सोम॑म्‌ 

| इति तृतीयाष्टके प्रथमोऽध्यायः समाप्तः | 


॥ 14 | 
| 
| 15 | 
| 
| 16 | 


(द्वितीयोऽध्यायः | वर्गाः 1-26) 
(22) 30 (म.3, अनु.3) 


ऋषिः विश्वामित्रः गाथिनः 


इच्छन्ति त्वा सोम्यासः सखायः सुन्वन्ति सोमं दध॑ति प्रयांसि | 


तितिक्षन्ते अभिश॑स्ति जनांनामिन्द्र त्वदा कश्चून हि प्रकेतः | 1 | 
नते दूरे परमा चिद्रजांस्या तु प्र याहि हरिवो हरिभ्याम्‌ | 
स्थिराय वृष्णो सव॑ना कृतेमा युक्ता ग्रावाणः समिधाने अग्रौ ॥ 2 ॥ 
इन्द्रः सुशिप्रो मघवा तरत्रो महात्रांतस्तुविकुर्मक्घांवान्‌ | 
यदुग्रो धा बाधितो मर्त्य॑षु क्श्त्या ते वृषभ वीर्याणि ॥ 3 | 
त्वं हि ष्मा च्यावयत्नच्युतान्येको वृत्रा चर॑सि जिघ्न॑मानः | 
तव॒ द्यावापृथिवी पर्वतासोऽनुं व्रताय निमितेव तस्थुः ॥ 4 ॥ 
उताभये पुरुदटूत श्रवोभिरेको ट्ठ्टम॑वदो वृत्रहा सन्‌ | 
इमे चिदिन्द्र रोद॑सी अपारे यत्संगृभ्णा म॑घवन्काशिरितते | 5 | 
प्रसूतं न्द्र प्रवता हरिभ्यां प्रते वज्रः प्रमृणत्रेतु शत्रून्‌ | 
जहि प्रतीचो अनूचः पराचो विश्वँ सत्यं कृणुहि विष्टम॑स्तु ॥ 6 ॥ 
यस्मै धायुरदधा मर्त्यायाभक्तं चिद्धजते गद्य सः | 
भद्रा त॑ इन्द्र सुमतिंताची स॒हस्र॑दाना पुरुहूत रातिः ॥ 7 ॥ 
सहदानुं पुरुूत क्ियन्तमहस्तमिन्द्र सं पिणक्णांरुम्‌ | 
अभि वृत्रं वर्धमानं पियांरुमपाद॑मिन्द्र तवसां जघन्थ | 8 | 
नि सांमनामिषिरामिन्द्र भूमिं महीम॑पारां सदने ससत्थ | 
अस्त॑भ्रादयां वृषभो अन्तरिक्षमर्षन्त्वापस्त्वयेह प्रसूताः ॥ 9 | 
अलातृणो वल इन्द्र व्रजो गोः पुरा हन्तोर्भय॑मानो व्यार | 
सुगान्पथो अकृणोत्निरजे गाः प्रावन्वाणीः पुरुहूतं धमन्तीः | 10 | 
एको द्वे वसुमती समीची इन्द्र॒ आ पप्रौ पृथिवीमुत द्याम्‌ | 
उतान्तरिक्षादभि नः समीक इषो रथीः स॒युज॑ः शुर वाजान्‌ | 11 || 
दिशः सूर्यो न मिनाति प्रविष्टा दिवेदिवे हर्यश्चप्रसूताः | 
सं यदानर्ध्वन॒ आदिदश्वै्विमोचनं कृणुते तत्त्वस्य ॥ 12 | 
दिदृक्षन्त उषसो याम्॑नक्तोर्विवस्व॑त्या महिं चित्रमनीकम्‌ | 
विश्वं जानन्ति महिना यदागादिन्द्रस्य कर्म सुकृता पुरूणिं | 13 | 
महि ज्योतिनिहितं वक्षणास्वामा पक्तं च॑रति बिभ्रती गौः | 
विश्वं स्वादय संभतमुखियांयां यत्सीमिन्द्रो अदधाद्धोज॑नाय | 14 | 


इन्द्र दृदयं यामकोशा अभूवन्यज्ञायं शिक्ष गृणते सखिभ्यः | 


दर्मायवां दुरेवा मर्त्यासो निषङ्गिणो रिपवो हन्त्वांसः | 15 | 
सं घोष॑ः शृण्वेऽ वमैरमित्र्जही न्येष्वशनिं तपिष्ठाम्‌ | 


वृश्चेमधस्ताद्वि रुजा सह॑स्व जहि रक्षो मघवच्रन्धय॑स्व | 16 | 
उदरुह रक्षः सहमूलमिन्द्र वृश्चा मध्यं प्रत्यग्रं शृणीहि | 
आ कीव॑तः सट्टकं चकर्थ ब्रह्मद्विषे तपुषिं हेतिमस्य ॥ 17 | 
स्वस्तये वाजिभिश्च प्रणेतः सं यन्महीरिषं आसत्सि पूर्वीः | 
रायो वन्तारो बृहतः स्यांमास्मे अस्तु भगं इन्द्र प्रजावान्‌ | 18 | 
आ नो भर भगमिन्द्र द्युमन्तं नि ते देष्णस्य धीमहि प्ररेके | 
ऊर्वईव पप्रथे कामों अस्मे तमा प्ण वसुपते वसूनाम्‌ | 19 | 
इमं कामं मन्दया गोभिरश्वश्न्रव॑ता राधसा पप्रथश्च | 
स्वर्यवो मतिभिस्तुभ्यं विप्रा इन्द्राय वाह॑ः कुशिकासों अक्रन्‌ ॥ 20 | 
आ नों गोत्रा दर्हहि गोपते गाः समस्मभ्यं स॒नयों यन्तु वाजाः | 
दिवक्षां असि वृषभ सत्यशुष्पो ऽस्मभ्यं सु म॑घवन्बोधि गोदाः ॥ 21 | 
शुनं हुवेम मघवानमिन्द्रमस्मिन्भरे नृतमं वाज॑सातौ | 
शृण्वन्त॑मुग्रमूतयें समत्सु घरन्तं वृत्राणि संजितं धनानाम्‌ ॥ 22 | 
(22) 31 (म.3, अनु.3) 


ऋषिः कुशिकः एेषीरथिः, विश्वामित्रः गाथिनः वा देवता इन्द्रः 


शासुदरहविर्दृहितुर्नघ्यं गाद्वा ऋतस्य दीधिति सपर्यन्‌ | 


पिता यत्रं दुहितुः सेकमृञन्त्सं शग्म्येन मन॑सा दधन्वे ॥ 1 | 
न जामये तान्वो रिक्थमरिक्वकार गर्भ॑ सनितु्निधानम्‌ | 
यदी मातरों जनयन्त॒ वहिमन्यः कर्तां सुकृतो न्य ऋन्धन्‌ | 2 ॥ 
अग्निर्जज्े जुहवा३ रेज॑मानो महस्पत्रा अ॑रुषस्यं प्रयक्षे | 
महान्गर्भो मह्या जातमेषां मही प्रवृद्धर्यश्चस्य यज्ञैः ॥ 3 | 
अभि जेत्रीरसचन्त स्पृधानं महि ज्योतिस्तम॑सो निरंजानन्‌ | 
तं जानतीः प्रत्युदायत्रुषासः पतिर्गवांमभवदेक इन्द्रः ॥ 4 ॥ 
वीव्टो सतीरभि धीरां अतृन्दन्प्राचाहिन्वन्मन॑सा सप्त विप्राः | 
विश्वामविन्दन्पथ्यामृतस्यं प्रजानत्रित्ता नमसा विवेश | 5 | 
विदद्यदीं सरमां रुग्णमद्रर्महि पाथ॑ः पूर्व्यं सध्य॑कः | 
अग्रं नयत्सुपद्यक्षराणामच्छा रवं प्रथमा जानती गात्‌ ॥ 6 ॥ 


अगच्छद्‌ विप्र॑तमः सखीयत्नसुदयत्सुकृते गर्भमद्विः | 
स॒सान मर्यो युव॑भिर्मखस्यत्रथांभवदङ्किराः सद्यो अर्चन्‌ ॥ 7 ॥ 


स॒तःस॑तः प्रतिमानं पुरोभूर्विश्वां वेद जनिमा हन्ति शुष्ण॑म्‌ 
प्र णों दिवः पदवीर्गव्युर्चन्त्सखा सखौरमुञ्त्िरवद्यात्‌ 

नि ग॑व्य॒ता मन॑सा सेदुरकैः कण्वानासों अमरतत्वायं गातुम्‌ 
इदं चिन्नु सद॑नं भूर्येषां येन मासँ असिंषासत्रतेनं 
संपश्यमाना अमदत्नभि स्वं पयः प्रलस्य॒ रेत॑सो दुघानाः 

वि रोद॑सी अतपद्धोष॑ं एषां जाते निष्ठामद॑धुर्गोषुं वीरान्‌ 

स जातेभिरवत्रहा सेदु हव्यैरुदुसियां असृजदिन्द्रो अर्कैः 
उरूच्यस्मै घृतवद्धर॑न्ती मधु स्वाद्म॑ दुदुहे जेन्या गौः 


पित्रे चिच्चक्रुः सदनं सम॑स्मै महि त्विषीमत्सुकृतो वि हि ख्यन्‌ 
विष्कभ्रन्तः स्कम्भनेना जनित्री आसीना ऊर्ध्वं रभसं वि मिन्वन्‌ 


मही यदि धिषणां शिश्रथे धात्संद्योवृधं विभ्वं रोद॑स्योः 
गिरो यस्मित्ननवद्याः समीचीर्विश्वा इन्द्राय तविषीरनुत्ताः 
मद्या ते स॒ख्यं व॑श्मि शक्तीरा वृतरघ्े नियुतो यन्ति पूर्वीः 
महिं स्तोत्रमव आग॑न्म सूरेरस्माकं सु मघवन्बोधि गोपाः 
महि क्षत्र पुरु शनदरं विविद्रानादित्सखिभ्यश्चरथं समैरत्‌ 
इन्द्रो नृभि॑रजनदीद्यानः साकं सूर्यमुषसं गातुमग्निम्‌ 
अपश्चिदेष विभ्वो दमूनाः प्र स॒ध्रीचीरसृजद्विश्वशचन््राः 
मध्व॑ः पुनानाः कविभिः पविव्र्युभिहिन्वन्त्यक्तुभिर्धनुत्रीः 
अनुं कृष्णे वसुधिती जिहाते उभे सूर्यस्य मंहना यजत्र 

परि यत्ते महिमानं वृजध्यै सखाय इन्द्र काम्यां ऋजिप्याः 
पतिर्भव वुत्रहन्त्सूनृतानां गिरां विश्वायुर्ृषभो व॑योधाः 

आ नो गहि सख्येभिः शिवेभिर्महान्महीभिरूतिभिंः सरण्यन्‌ 
तमद्गिरस्वन्नम॑सा सपर्यन्नव्य॑ कृणोमि सन्य॑से पुराजाम्‌ 

द्रुहो वि याहि बहुला अदेवीः स्व॑श्च नो मघवन्त्सातयें धाः 
मिह॑ः पावकाः प्रत॑ता अभूवन्त्स्वस्ति न॑ः पिपृहि पारमांसाम्‌ 
इन्द्र त्वं रथिरः पांहि नो रिषो मक्षूमक्षू कृणुहि गोजितों नः 
अदेदिष्ट वृत्रहा गोप॑तिर्गा अन्तः कृष्णां अ॑रुषेर्धाम॑भिर्गात्‌ 
प्र सूनृतां दिशमांन ऋतेन दुरश्च विश्वां अवृणोदप स्वाः 
शुनं ह॑वेम मघवांनमिनदर॑मसिन्भरे नृत॑मं वाज॑सातो 
शण्वन्तमुग्रमूतये! समत्सु घ्नन्तं वत्राणि॑ संजितं धनानाम्‌ 


| 

॥ 8 | 
| 

॥ 9 | 
| 

॥ 10 | 
| 

॥ 11 | 
| 

॥ 12 | 
| 

| 13 | 
| 

॥ 14 | 
| 

| 15 | 
| 

| 16 | 
| 

॥ 17 | 
| 

| 18 | 
| 

॥ 19 | 
| 

| 20 | 
| 

॥ 21 | 
| 

| 22 | 


(17) 32 (म.3, अनु.3) 


| ऋषिः विश्वाभिः गाधिनः = चछन्ष्‌ देवताः विश्वामित्रः गाथिनः छन्दः त्रिष्टुप्‌ देवता इन्द्रः | 
इन्द्र सोमँ सोमपते पिबेमं माध्यंदिनं सव॑नं चार्‌ यत्ते | 


्ररुध्या शिग्र मघवन्रजीषिन्विमुच्या हरीं इह मादयस्व ॥ 1 | 
गवाशिरं म॒न्थिन॑मिन्द्र शुक्रं पिवा सोमं ररिमा ते मदाय | 
ब्रह्मकृता मारुतेना गणेन सजोषा सद्रस्तृपदा वृषस्व | 2 | 
ये ते शुष्मं ये तविंषीमवंर्ध्र्चन्त इन्द्र म॒रुत॑स्त॒ ओजः | 
माध्यन्दिने स्वने वज्रहस्त पिवां रुद्रेभिः सग॑णः सुशिप्र ॥ 3 | 
त इत्वस्य मधुमद्विविप्र इन्द्रस्य शर्धो मरुतो य आसन्‌ | 
येभित्रस्येषितो विवेदामूर्मणो मन्य॑मानस्य॒ मर्म ॥ 4 ॥ 
मनुष्वदिन्द्र सव॑नं जुषाणः पिवा सोमं शश्वते वीर्याय | 
स आ व॑वृत्स्व हर्यश्च य॒ज्ञैः स॑रण्युभिंरपो अर्णा सिसर्षि ॥ 5 | 
त्वम॒पो यद्ध वृत्रं ज॑घरन्वा अर्त्योइव प्रासुंजः सर्त॒वाजौ | 
शयांनमिन्द्र चर॑ता वधेन॑ वव्रिवांसं परिं देवीरदेवम्‌ ॥ 6 ॥ 
यजाम॒ इन्नम॑सा वृद्धमिन्दरं बृहन्तमृष्वमजरं युवानम्‌ | 
यस्य॑ प्रिये ममतुर्यज्ञियस्य न रोदसी महिमानं ममाते ॥ 7 | 
इन्द्रस्य कर्म सुकृता पुरूणि व्रतानि देवा न मिनन्ति विश्वे | 
दाधार यः पथिवीं द्यामुतेमां जजान सूर्यमुषसं सुदंसाः ॥ 8 | 
अद्रोघ सत्यं तव तन्महित्वं सद्यो यज्चातो अपिबो ह सोम॑म्‌ | 
न द्याव॑ इन्द्र तवसंस्त ओजो नाहा न मासाः शरदो वरन्त 8.8 
त्वं स॒द्यो अपिबो जात इन्द्र मदाय सोमं परमे व्योमन्‌ | 
यद्ध द्यावापृथिवी आविवेशीरथांभवः पूर्व्यः कारुधायाः ॥ 10 | 
अहन्नहिं परिशयांनमर्णं ओजायमानं तुविजात॒ तव्यान्‌ | 
न तें महित्वमनुं भूदध द्यौर्यदन्ययां स्फिग्या३ क्षामव॑स्थाः | 11 | 
य॒ज्ञो हि तं इन्द्र वर्धनो भदत प्रियः सुतसोमो मियेध॑ः | 
य॒ज्ञेन॑ य॒ज्ञम॑व यज्ञियः सन्यज्ञस्ते वच्र॑महिहत्य॑ आवत्‌ | 12 | 
य॒ज्ञनेन््रमवसा चक्रे अर्वागेनं सुभ्नाय नव्य॑से ववृत्याम्‌ | 
यः स्तोमेभिर्वावृधे पूरव्यंभियां मध्यमेभिरुत नूत॑नेभिः | 13 | 


विवेष यन्मां धिषणां जजान स्तवे पुरा पार्यादिन्द्रमहः | 
अंह॑सो यत्रं पीपरद्यथां नो नावेव यान्त॑मुभये हवन्ते | 14 | 


(13) 


छन्दः त्रिष्टुप्‌ 1-12, अनुष्टुप्‌ 13 


आपणां अस्य कलशः स्वाहा सेक्तेव कोशं सिसिचे पिब॑ध्यै 

समु प्रिया आववृत्रन्मदाय प्रदक्षिणिदभि सोमास इन्द्रम्‌ 

न त्वां गभीरः पुरुहूत सिन्धुनद्रयः परि षन्तो वरन्त 

इत्था सखिभ्य इषितो यदिन्द्रा दृच्नहं चिदरुजो गव्यमूर्वम्‌ 

शुनं हुवेम मघवानमिन्द्रमस्मिन्भरे नृतमं वाज॑सातौ 

शण्वन्तमुग्रमृतये समत्सु घन्तं वृत्राणि संजितं धनानाम्‌ 
33 


| 
| 15 | 
| 
| 16 | 
| 
॥ 17 | 


(म.3, अनु.3) 


ऋषिः विश्वामित्रः गाथिनः 1-3,5,7,9,11-13, नद्यः ऋषिकाः 4,6,8,10 


प्र पर्वतानामुशती उपस्थादश्वंइव॒ विषिते हास॑माने 
गावेव शुभ्रे मातरा रिहाणे विपाट्‌ङ्ुतुद्र पय॑सा जवेते 
इनद्र॑षिते प्रसवं भिक्ष॑माणे अच्छं समुद्रं रथ्येव याथः 
समाराणे ऊर्मिभिः पिन्व॑माने अन्या वामन्यामप्येति शुभ्र 
अच्छा सिन्धुं मातृत॑मामयासं विपाशमुर्वीं सुभगामगन्म 
वत्समिव मातरां संरिहाणे समानं योनिमनु संचरन्ती 
एना वयं पय॑सा पिन्वमाना अनु योनि देवकृतं चर॑न्तीः 
न वर्तवे प्रस॒वः सर्गतक्तः कियुविप्रो नद्यं जोहवीति 
रम॑ध्वं मे वच॑से सोम्याय ऋतांवरीरुपं मृहूर्तमेवेः 

प्र सिन्धुमच्छां बृहती मनीषावस्युरहे कुशिकस्य सूनुः 
इन्द्रो अस्मो अंरदद्च्रबाहुरपांहन्वत्रं परिधिं नदीनाम्‌ 
देवोऽनयत्सविता सुपाणिस्तस्य वयं प्र॑स॒वे यांम उवीः 
प्रवाच्यं शश्वधा वीर्य तदिन्द्रस्य कर्म यदहिं विवृश्चत्‌ 
वि वज्रेण परिषदों जघानाय॒त्रापोऽय॑नमिच्छमांनाः 
एतद्वचो जरितर्मापि मृष्टा आ यत्ते घोषानुत्तरा युगानि 
उक्थेषु कारो प्रति नो जुषस्व मा नोनि कः पुरुषत्रा नम॑स्ते 
ओ षु स्व॑सारः कारवे शृणोत ययौ वों दूरादन॑सा रथेन 
नि षु नमध्वं भव॑ता सुपारा अधोअक्षाः सिन्धवः स्रोत्याभिः 
आ तें कारो शृणवामा वचांसि ययाथ दूरादन॑सा रथेन 
नि ते नंसै पीप्यानेव योषा मर्यायेव कन्यां शश्वचै ते 
यदङ्ग त्वां भरताः संतरेयुर्गव्यन्ग्रामं इषित इन्द्रजूतः 


देवता नद्यः 1-3,5,9,11-13, विश्वामित्रः 4,8,10, इन्द्रः 6-7 


अर्षादहं प्रसवः सर्गतक्त आ वों वृणे सुमति यज्ञियानाम्‌ | 11 || 
अतारिषुर्भरता गव्यवः समभक्त विप्रः सुमति नदीनाम्‌ | 
प्र पिन्वध्वमिषय॑न्तीः सुराधा आ वक्षणाः पणध्वं यात शीभ॑म्‌ ॥ 12 | 
उद्व ऊर्मिः शम्यां हन्त्वापो योक्त्राणि मुञ्चत | 
मारद॑ष्कृतौ व्यनसाघ्यौ शून॒मार॑ताम्‌ | 13 | 
(11) 34 (म.3, अनु.3) 


ऋषिः विश्वामित्रः गाथिनः देवता इन्द्रः 


इन्द्रः पूभिदातिरदासंम॒कैर्विदद्सु्दय॑मानो वि शत्रून्‌ | 


ब्रह्मजूतस्तन्वां वावृधानो भूरिदात्र आपृणद्रोदसी उभे ॥ 1 | 
मखस्य ते तविषस्य प्र जुतिमिय॑मि वाच॑ममृतांय भूष॑न्‌ | 
इनदर क्षितीनाम॑सि मानुषीणां विशां दैवीनामुत पूर्वयावां | 2 | 
इन्द्रो वृत्रम॑वृणोच्छर्धं नीतिः प्र मायिनांममिनाद्र्प॑णीतिः | 
अहन्व्यं समुशधग्वनेष्वावि्धनां अकृणोद्राम्याणाम्‌ ॥ 3 | 
इन्द्रः स्वर्षा जनयन्नहानि जिगायोशिग्भिः पृतना अभिष्टिः | 
प्रारोचयन्मनवे केतुमद्वामविन्द्योति्बृहते रणाय ॥ 4 | 
इन्द्रस्तुजो बर्हणा आ विवेश नृवदधानो नर्या पुरूणिं | 
अचेतयद्धिय इमा ज॑रितर प्रेमं वर्णमतिरच्छुक्रमांसाम्‌ ॥ 5 ॥ 
म॒हो महानि पनयन्त्यस्येन्रस्य॒ कर्म सुकरता पुरूणि | 
वृजनेन वृजिनान्त्सं पिपेष मायाभिर्दस्युरभिभूत्योजाः ॥ 6 | 
युधेनद्रौ म॒हा वरिवश्चकार देवेभ्यः सत्प॑तिशवर्षणिप्राः | 
विवस्व॑त॒ः सदने अस्य तानि विप्रां उक्थेधिंः कवयो गृणन्ति ॥ 7 ॥ 
सत्रासाहं वरेण्यं सहोदां ससवांसं स्वरपश्च देवीः | 
ससान यः पंथिवीं द्यामुतेमामिन्द्रं मदन्त्यनु धीरणासः ॥ 8 | 
ससानारत्यौँ उत सूर्य ससानेन्द्रः ससान पुरुभोजसं गाम्‌ | 
हिरण्ययमुत भोगं ससान हत्वी दस्युनप्रार्य वर्णमावत्‌ ॥ 9 ॥ 
इन्द्र ओष॑धीरसनोदहानि वनस्पतौरसनोदन्तरिक्षम्‌ | 
विभेदं वठं नुनुदे विवाचोऽथांभवदमिताभिक्रतूनाम्‌ | 10 | 


शुनं हुवेम मघवानमिन्द्रमस्मिन्भरे नृतमं वाज॑सातौ | 
शण्वन्तमुग्रमृतये समत्सु घन्तं वृत्राणि संजितं धनानाम्‌ ॥ 11 || 


(11) 35 (म.3, अनु.3) 


ऋषिः विश्वाभिः गाथिनः = चछन्ष्‌ देवताः विश्वामित्रः गाथिनः छन्दः ब्रिष्टुप्‌ देवता इन्द्रः | 


तिष्ठा हरौ रथ आ युज्यमाना याहि वायुर्न नियुतो नो अच्छ | 


पिबास्यन्धो अभिसुष्टो अस्मे इन्दर स्वाहां ररिमा ते मदाय ॥ 1 | 
उपाजिरा पुरुदूताय सप्ती हरी रथ॑स्य धूर्ष्वा युनज्मि | 
द्रवद्यथा संभूतं विश्वत॑श्चिदुपेमं यज्ञमा व॑हात॒ इन्द्रम्‌ ॥ 2 | 
उपो नयस्व वृष॑णा तपुष्पोतेम॑व त्वं वृषभ स्वधावः | 
ग्रसेतामश्वा वि मुंचेह शोणां दिवेदिवे स॒दशीरद्धि धानाः ॥ 3 | 
ब्रह्मणा ते ब्रह्मयुजा युनज्मि हरी सखाया सधमादं आशू | 
स्थिरं रथं सुखमिन्द्राधितिष्टनप्रजानव्विद उप॑ याहि सोमम्‌ ॥ 4 ॥ 
माते हरी वृषणा वीतपुष्टा नि रीरमन्यजमानासो अन्ये | 
अत्यायांहि शश्वतो वयं तेऽरं सुतोभिः कृणवाम सोमैः ॥ 5 ॥ 
तवायं सोमस्त्वमेद्यर्वाङ़्‌ शंश्वत्तमं सुमनां अस्य पाहि | 
अस्मिन्यज्ञे बर्हिष्या निषद्यां दधिष्वेमं जठर इन्दुमिन्द्र ॥ 6 | 
स्तीर्णं ते बहिः सुत इन्दर सोम॑ः कृता धाना अत्तवे ते हरिभ्याम्‌ | 
तदोकसे पुरुशाकाय वृष्णे म॒रुत्व॑ते तुभ्यं राता हवीषि ॥ 7 ॥ 
इमं नरः पर्वतास्तुभ्यमापः समिन्द्र गोभिर्मधुमन्तमक्रन्‌ | 
तस्यागत्या सुमनां ऋष्व पाहि प्रजानच्वि्ान्पथ्या३े अनु स्वाः  ॥ 8 | 
यो आभ॑जो मरुतं इन्द्र सोमे ये त्वामवर्धत्रभ॑वन्गणस्ते | 
तेभिरेतं स॒जोषा वावशानोरेग्रेः पिब जिहया सोम॑मिन्द्र ॥ 9 | 
इन्द्र पिबं स्वधया चित्सुतस्यग्नर्वां पाहि जिहयां यजत्र | 
अध्वर्योर्वा प्रय॑तं शक्र हस्ताद्धोतु्वा य॒ज्ञं हविषो जुषस्व ॥ 10 | 
शुनं हुवेम मघवांनमिन््रमस्मिन्भरे नृतमं वाज॑सातौ | 
शृण्वन्त॑मग्रमूतय' समत्सु घ्रन्तं वृतराणि॑ संजितं धना॑नाम्‌ | 11 | 
(11) 30 (म.3, अनु.3) 


ऋषिः विश्वामित्रः गाथिनः 1-9,11, आङ्गिरसः घोरः 10 छन्दः त्रिष्टुप्‌ देवता इन्द्रः 


इमाम्‌ षु प्रभृति सातये धाः शश्च॑च्छश्चदुतिभिर्यादमानः | 


सुतेसुते वावृधे वर्धनेभिर्यः कर्मभिर्महद्धिः सुश्रुतो भूत्‌ ॥ 1 | 
इन्द्राय सोमाः प्रदिवो विदाना ऋभुर्यभिर्वृषपर्वा विहायाः | 
प्रयम्यमाना्प्रति षु गृभायेन्द्र पिब वृष॑धूतस्य वृष्णः ॥ 2 ॥ 


पिबा वर्धस्व तवं घा सुतास इन्द्र सोमासः प्रथमा उतेमे | 


यथापि॑वः पूर्व्यां इन्द्र सोमौ एवा पाहि पन्यो अद्या नवीयान्‌ | 3 | 
मर्ह अम॑त्रो वृजने विरष्शयुश्रं शव॑ः पत्यते धृष्ण्वोज॑ः | 


नाहं विव्याच प्रथिवी चनैनं यत्सोमांसो हर्यश्चमम॑न्दन्‌ ॥ 4 ॥ 
म॒हां उग्रो वावृधे वीर्याय स॒माच॑क्रे वृषभः काव्येन | 
इन्द्रो भगो वाजदा अस्य गावः प्र जायन्ते दक्षिणा अस्य पूर्वीः ॥ 5 | 
प्र यत्सिन्ध॑वः प्रसवं यथाय॒न्नाप॑ः समुद्रं रथ्येव जग्मुः | 
अतश्चिदिन्दरः सद॑सो वरीयान्यदीं सोम॑ः पृणति दुग्धो अंशुः ॥ 6 ॥ 
समुद्रेण सिन्ध॑वो यादमाना इन्द्राय सोमं सुषुतं भर॑न्तः | 
अंशं दहन्ति हस्तिनो भरित्रर्मध्व॑ः पुनन्ति धार॑या पवित्रैः ॥ 7 | 
हदाइव कुक्षयः सोमधाना सर्मी विव्याच सव॑ना पुरूणि | 
अन्ना यदिन््रः प्रथमा व्याश॑ वृत्रं ज॑घ्न्वा अवृणीत सोमम्‌ ॥ 8 | 
आ तू भ॑र माकिरेतत्परि ठाद्विद्या हि त्वा वसुपतिं वसूनाम्‌ | 
इन्द्र यत्ते माहिनं दत्रमस्त्यस्मभ्यं तद्धर्यश्च प्र य॑न्धि ॥ १ ॥ 


अस्मे प्र य॑न्धि मघवन्नृजीषितिन््र रायो विश्ववारस्य भूरेः | 
अस्मे शतं शरदो जीवसे धा अस्मे वीराञ्छश्वत इन्द्र शिप्रिन्‌ ॥ 10 ॥ 
शुनं हुवेम मघवानमिन्द्रमस्मिन्भरे नृतमं वाज॑सातौ | 


शृण्वन्त॑मुग्रमूतयें समत्सु घरन्तं वृत्राणि संजितं धनानाम्‌ | 11 | 
(11) 3 (म.3, अनु.3) 
ऋषिः विश्वामित्रः गाथिनः छन्दः गायत्री 1-10, अनुष्टुप्‌ 11 देवता इन्द्रः 

वार्त्रहत्याय शव॑से पृतनाषाह्याय च| इन्द्र त्वा वर्तयामसि ॥ 1 | 

अर्वाचीनं सु ते मन॑ उत चक्षुः शतक्रतो | 

इन्द्र कृण्वन्तु वाघतः ॥ 2 ॥ 

नामानि ते शतक्रतो विश्वांभिगीभिरीमहे। इन्द्रभिमातिषाह्य ॥ 3 ॥ 

पुरुष्टुतस्य धाम॑भिः शतेन महयामसि । इन्द्रस्य चर्षणीधृतः ॥ 4 ॥ 

इनदरं वृत्राय॒ हन्तवे पुरुहूतमुप ब्रुवे । भरेषु वाज॑सातये | 5 | 

वाजेषु सासहिर्भव त्वामीमहे शतक्रतो | 

इन्द्र वृत्राय हन्त॑वे ॥ 6 | 

द्युमेषु पृतनाज्ये परत्सुतरष श्रव॑ःसु च | इन्द्र साक्ष्वाभिमातिषु ॥ 7 | 

शुषिन्त॑मं न ऊतये दयुम्निनं पाहि जागृविम्‌ | 

इन्द्र सोमँ शतक्रतो ॥ 8 | 


इन्द्रियाणि शतक्रतो या ते जनेषु पञ्चसु | 


इन्द्र तानि त॒ आ वृणे ॥ १ ॥ 
अगन्निन्द्र श्रवों बृहदवयुपरं दधिष्व दुष्टरम्‌ । उत्ते शुष्मं तिरामसि ॥ 10 | 
अर्वावतो न आ गह्यथो शक्र परावतः | 
उ लोको यस्ते अद्रिव इन्द्रेह तत॒ आ ग॑हि | 11 | 
(10) 38 (म.3, अनु.3) 


ऋषिः प्रजापतिः वैश्वामित्रः, प्रजापतिः वाच्यः वा, तौ उभौ वा, विश्वामित्रः वा गाथिनः 


छन्दः त्रिष्टुप्‌ देवता इन्द्रः 


अभि तष्टेव दीधया मनीषामत्यो न वाजी स॒धरो जिहानः | 


=> -=- 


अभि प्रियाणि मर्मृशत्परांणि कर्वीरिच्छामि संदृशे सुमेधाः ॥ 1 | 
इनोत पच्छ जनिमा कवीनां म॑नोधृतः सुकृतस्तक्षत द्याम्‌ | 
इमा उ ते प्रण्योे वर्धमाना मनोवाता अध नु धर्मणि ग्मन्‌ ॥ 2 ॥ 
नि षीमिदत्र गुह्या दधाना उत क्षत्राय रोद॑सी सम॑ञ्जन्‌ | 
सं मात्राभिर्ममिरे येमुरुवी अन्तर्मही सम्र॑ते धाय॑से धुः ॥ 3 | 
आतिष्ठन्तं परि विश्वँ अभूषज्छियो वसानश्चरति स्वरोचिः | 
म॒हत्तदष्णो असुरस्य नामा विश्वरूपो अमृतानि तस्थौ ॥ 4 | 
असूत पूवां वृषभो ज्यायानिमा अस्य शुरुधः सन्ति पूवीः | 
दिवो नपाता विदथस्य धीभिः क्षत्रं राजाना प्रदिवों दधाथे ॥ 5 | 
त्रीणि राजाना विदथे पुरूणि परि विश्वानि भूषथ॒ः सदांसि | 
अप॑श्यमत्र मन॑सा जगन्वान्त्रते ग॑न्धर्वा अपि वायुकैशान्‌ ॥ 6 ॥ 
तदिल्वस्य वृषभस्य धनोरा नाम॑भिर्ममिरे सक्म्यं गोः | 
अन्यदन्यदसूर्य१ वसाना नि मायिनो ममिरे रूपम॑स्मिन्‌ ॥ 7 | 
तदिल्वस्य सवितुर्नकिमं हिरण्ययीममतिं यामशिश्रेत्‌ | 
आ सुष्टुती रोदसी विश्वमिन्वे अपीव योषा जनिमानि वव्र | 8 | 


युवं प्रलस्य साधथो म॒हो यदैवी स्वस्तिः परिं णः स्यातम्‌ | 
गोपाजिंहस्य तस्थुषो विरूपा विश्वं पश्यन्ति मायिनः कृतानि ॥ १ | 
शुनं हुवेम मघवानमिन्द्रमस्मिन्भरे नृतमं वाज॑सातौ | 
शृण्वन्त॑मुग्रमूतयें समत्सु घरन्तं वृत्राणि संजितं धनानाम्‌ | 10 | 


(9) 39 (म.३, अनु.4) 


ऋषिः विश्वामित्रः गाथिनः 


इन्द्र॑ मतिर्हद आ वच्यमानाच्छा पतिं स्तोम॑तष्टा जिगाति | 


या जागुविर्विदथे शस्यमानेन्द्र यत्ते जाय॑ते विद्धि तस्य॑ ॥ 1 | 
दिवश्चिदा पूर्व्या जाय॑माना वि जागृविर्विदथे शस्यमाना | 
भद्रा वस्त्राण्यर्जुना वसाना सेयमस्मे सनजा पित्रया धीः ॥ 2 | 
य॒मा चिदत्र यमसूरसूत जिहया अग्र पतदा ह्यस्थांत्‌ | 
वपूंषि जाता मिथुना स॑चेते तमोहना तपुंषो बुध एतां | 3 | 
नकिरेषां निन्दिता मत्यषु ये अस्माकं पितरो गोषु योधाः | 
इन्द्र एषां टंहिता माहिनावानुद्रोत्राणिं ससृजे दंसनावान्‌ ॥ 4 | 
सखा ह यत्र सखिभिर्नव॑ग्वेरभिज््वा सत्व॑भिर्गा अनुग्मन्‌ | 
सत्यं तदिन्द्रो दशभिर्दशंग्वैः सूर्य विवेद तम॑सि क्षियन्त॑म्‌ ॥ 5 ॥ 
इन्द्रो मधु संभतमुखियांयां पद्दिवेद शफवन्नमे गोः | 
गुहां हितं गुह्यं गृढन्हमप्सु हस्ते दधे दक्षिणे दक्षिणावान्‌ ॥ 6 | 
ज्योतिर्वृणीत॒ तम॑सो विजानत्नारे स्याम दुरितादभीके | 
इमा गिरः सोमपाः सोमवृद्ध जुषस्वेन््र पुरुतम॑स्य कारोः ॥ 7 ॥ 
ज्योतिर्यज्ञाय रोदसी अनुं ष्यादारे स्याम दुरितस्य भूरेः | 
भूरिं चिद्धि तुजतो मर्त्यस्य सुपारासों वसवो बर्हणांवत्‌ ॥ 8 | 
शुनं हुवेम मघवानमिन्द्रमस्मिन्भरे नृतमं वाज॑सातौ | 
शृण्वन्त॑मुग्रमूतयें समत्सु घरन्तं वृत्राणि संजितं धनानाम्‌ ॥ १ ॥ 


| इति तृतीयाष्टके द्वितीयो ऽध्यायः समाप्तः | 


(तृतीयोऽध्यायः ॥ वर्गाः 1-31) 


(9) 40) (म.3, अनु.4) 
ऋषिः विश्वामित्रः गाथिनः छन्दः गायत्री देवता इन्द्रः 
इन्द्र त्वा वृषभं वयं सुते सोमे हवामहे | स पाहि मध्वो अन्धसः ॥ 1 | 
इनदरं क्रतुविदं सुतं सोम॑ हर्य पुरुष्टुत | पिबा वृषस्व तातृपिम्‌ | 2 | 
इन्द्र प्र णो धितावानं यज्ञं विश्वेभिदंवेभिः | तिर स्तवान विश्पते ॥ 3 | 
इन्द्र सोमाः सुता इमे तव प्र य॑न्ति सत्पते | क्षयं चन्द्रास इन्दवः ॥ 4 | 
दधिष्वा जठरं सुतं सोम॑मिन्द्र वरेण्यम्‌ | तवं दक्षास इन्दवः | 5 | 
गिर्वणः पाहि न॑ः सुतं मधोर्धारांभिरज्यसे | इन्द्र त्वादातमिद्यशः | 6 | 
अभि दप्रानिं वनिन इन्द्र॑ सचन्ते अक्षिता । पीत्वी सोम॑स्य वावृधे ॥ 7 | 
अर्वावतो न आ गंहि परावतंश्च वृत्रहन्‌ | इमा जुषस्व नो गिरः ॥ 8 | 
यदन्तरा प॑रावत॑मर्वावत॑ च हूयसे | इन्द्रेह तत॒ आ ग॑हि ॥.8 
(9) 41 (म.3, अनु.4) 
ऋषिः विश्वामित्रः गाथिनः छन्दः गायत्री देवता इन्द्रः 
आ तू न॑ इन्द्र म॒द्रचग्घुवानः सोम॑पीतये | हरिभ्यां याह्यद्रिवः ॥ 1 | 
सत्तो होतां न ऋत्विय॑स्तिस्तिरे बर्हिरानुषक्‌ । अयु्रन्रातरब्रयः | 2 | 
इमा ब्रह्मं ब्रह्मवाहः क्रियन्त आ बर्हिः सीद । वीहि शुर पुरोराश॑म्‌ ॥ 3 | 
रारन्धि सवनेषु ण एषु स्तोमेषु वृत्रहन्‌ | उक्थेष्विन्द्र गिर्वणः ॥ 4 | 
मतय॑ः सोमपामुरुं रिहन्ति शवसस्पतिम्‌ | इनदर वत्सं न मातर॑ः | 5 | 
स म॑न्दस्वा हयन्ध॑सो राध॑से त॒न्वां म॒हे | न स्तोतारं निदे करः ॥ 6 | 
वयमिन्द्र त्वायवो हविष्मन्तो जरामहे | उत त्वमस्मयुर्वसो ॥ 7 | 
मारे अस्मद्वि मुमुचो हरिप्रियार्वाङ्‌ यांहि | इन्द्र॑ स्वधावो मत्स्वेह ॥ 8 ॥ 
अर्वाञ्चं त्वा सुखे रथे वहतामिन्द्र केशिना । घृतस्रू बहिरासदे ॥ 9 | 
(9) 42 (म.3, अनु.4) 
ऋषिः विश्वामित्रः गाथिनः छन्दः गायत्री देवता इन्द्रः 
उप॑ नः सुतमा ग॑हि सोम॑मिन्द्र गवाशिरम्‌ | हरिभ्यां यस्तं अस्मयुः ॥ 1 | 
तमिन्द्र मदमा ग॑हि वर्हिश्ठं ग्राव॑भिः सुतम्‌ । कुवित्व॑स्य तृष्णव॑ः ॥ 2 ॥ 
इनद्रमित्या गिरो ममाच्छांगुरिषिता इतः | आवृते सोम॑पीतये ॥ 3 | 
इन्द्रं सोम॑स्य पीतये स्तोमैरिह ह॑वामहे | उक्थेभिः कुविदागम॑त्‌ ॥ 4 ॥ 
इन्र सोमाः सुता इमे तान्द॑धिष्व शतक्रतो । जठर वाजिनीवसो ॥ 5 ॥ 


विद्या हि त्वां धनंजयं वाजेषु दधृषं क॑वे | अधां ते सुप्नमीमहे | 6 | 


इममिन्द्र गवाशिरं यवाशिरं च नः पिब | आगत्या वृष॑भिः सुतम्‌ ॥ 7 ॥ 


तुभ्येदिन्द्र स्व ओक्ये सोमँ चोदामि पीतय । एष रारन्तु ते हदि ॥ 8 ॥ 
त्वां सुतस्य पीतय प्रलमि॑नद्र हवामहे | कुशिकासो अवस्यवः ॥ 9 | 
(8) 43 (म.3, अनु.4) 


ऋषिः विश्वामित्रः गाथिनः देवता इन्द्रः 


आ यांदयर्वाङ्प॑ वन्धुरेष्टास्तवेदनुं प्रदिव॑ः सोमपेयम्‌ | 


प्रिया सखाया वि मुचोप॑ बहिस्त्वामिमे हव्यवाहो हवन्ते | 1 | 
आ याहि पूर्वीरति चर्षणीर अर्य आशिष उप॑ नो हरिभ्याम्‌ | 
इमा हि त्वां मतयः स्तोम॑तष्टा इन्द्र हवन्ते सख्यं जुषाणाः ॥ 2 ॥ 
आ नां यज्ञं नमोवृधं स॒जोषा इन्द्र देव हरिभिर्याहि तूय॑म्‌ | 
अहं हि त्वां मतिभिर्जोहवीमि घृतप्रयाः सधमादे मधूनाम्‌ ॥ 3 | 
आ च त्वामेता वृष॑णा वहातो हरौ सखाया सुधुरा स्वङ्गा | 
धानावदिन्द्रः सव॑नं जुषाणः सखा सख्युः शृणवद्रन्द॑नानि ॥ 4 ॥ 


कुविन्मां गोपां करसे जनस्य कृविद्राजानं मघवन्नृजीषिन्‌ | 
कुविन्म॒ ऋषिं पपिवांसं सुतस्य॑ कुविन्मे वस्वों अमृतस्य शिक्षाः ॥ 5 ॥ 
आ त्वां बृहन्तो हर॑यो युजाना अर्वागिन्द्र सधमादो वहन्तु | 


प्रये द्विता दिव ऋञ्जन्त्याताः सुसंमृष्टासो वृषभस्य मूराः ॥ 6 ॥ 
इन्द्र पिब वृषधूतस्य वृष्ण॒ आ यं ते श्येन उशते जभारं | 
यस्य॒ मदे च्यावयंसि प्र कृष्टीर्यस्य मदे अपं गोत्रा ववर्थ ॥ 7 ॥ 
शुनं हंवेम म॒घवान॒मिन््रमसमिन्भरे नृत॑मं वाज॑सातौ | 
शृण्वन्त॑मुग्रमूतयें समत्सु घरन्तं वृत्राणि संजितं धनानाम्‌ ॥ 8 | 
(5) 44 (म.3, अनु.4) 


ऋषिः विश्वामित्रः गाधिनः देवता इन्द्रः 


अयं तं अस्तु हर्यतः सोम आ हरिभिः सुतः | 


जुषाण इन्द्र हरिभिर्न आ गह्या तिष्ठ हरितं रथ॑म्‌ | 1 | 
हर्यत्रुषस॑मर्चयः सूर्यं हर्यत्ररोचयः | 
विद्रांश्चिकित्वान्हर्यश्च वर्धस॒ इन्द्र विश्वां अभि श्रिय॑ः ॥ 2 | 
द्यामिन्द्रो हरिंधायसं पृथिवीं हरिवर्पसम्‌ | 
अधारयद्धरितोर्भूरि भोजनं ययोरन्तर्हरिश्चर॑त्‌ ॥ 3 | 
जज्ञानो हरितो वृषा विश्चमा भाति रोचनम्‌ | 
हर्यश्चो हरितं धत्त आयुंधमा वज्रं बाहोर्हरिम्‌ ॥ 4 | 


इनदरो हर्यन्तमर्जुनं वज्र शुक्रेरभीवृंतम्‌ | 
अपावृणोद्धरिंभिरद्रिभिः सुतमुद्रा हरिंभिराजत ॥ 5 | 


(5) 45 (म.3, अनु.4) 


ऋषिः विश्वामित्रः गाथिनः छन्दः देवता इन्द्रः 
आ मन्दररिन्द्र हरिभिर्याहि मयूररोमभिः | 
मात्वा के चित्न य॑मन्वि न पाशिनोऽति धन्वेव ता ईहि ॥ 1 | 


वृत्रखादो वलंरुजः पुरां दर्मो अपामजः । स्थाता रथ॑स्य हर्योरभिस्वर इन्द्र दृ्ठा चिदारुजः | 2 | 
गम्भीरां उदधीरिव क्रतुं पुष्यसि गा इव | प्र सुगोपा यव॑सं धेनवो यथा हदं कुल्याईवाशत ॒ ॥ 3 | 


आ नस्तुज रयि भरांशं न प्रतिजानते । वृक्षं पक्त फलमङ्कीवं धूनुहीन्द्र संपारणं वसुं ॥ 4 | 
स्वयुरिनद्र स्वराव॑सि स्मिष्टिः स्वय॑शस्तरः 1 | 
स वावृधान ओज॑सा पुरुष्टुत॒ भवां नः सुश्रवस्तमः ॥ 5 ॥ 

(5) 460 (म.3, अनु.4) 


ऋषिः विश्वामित्रः गाधिनः छन्दः देवता इन्द्रः 


युध्मस्य॑ ते वृष॒भस्य॑ स्वराजं उग्रस्य यूनः स्थविरस्य घृष्वेः | 


अनुर्यतो व॒च्रिणो वीर्यारणीन्दर श्रुतस्य महतो महानि | 1 | 
महां असि महिष वृष्ण्येभिर्धनस्पृदुग्र सह॑मानो अन्यान्‌ | 
एको विश्वस्य भुव॑नस्य राजा स योधयां च क्ष॒ययां च जनान्‌ ॥ 2 | 
प्र मात्रभी रिरिचे रोच॑मानः प्र देवेधिर्विश्चतो अप्र॑तीतः | 
प्र मज्मना दिव इन्द्रः पृथिव्याः प्रोरोर्महो अन्तरिक्षादजीषी ॥ 3 | 
उरुं गभीरं जनुषाभ्युश्ग्रं विश्चव्यचसमवतं म॑तीनाम्‌ | 
इन्द्र॑ सोमासः प्रदिवि सुतास॑ः समुद्रं न वत आ विशन्ति ॥ 4 ॥ 
यं सोम॑मिन्द्र पृरथिवीद्यावा गर्भं न माता बिभृतस्त्वाया | 
तं ते हिन्वन्ति तमुं ते मृजन्त्यध्वर्यवों वृषभ॒ पात॒वा उ ॥ 5 | 
(5) 47 (म.3, अनु.4) 


ऋषिः विश्वामित्रः गाधिनः छन्दः देवता इन्द्रः 


मरुत्वौँ इन्द्र वृषभो रणाय पिवा सोम॑मनुष्वधं मदाय | 


आ सिञ्चस्व जठरे मध्व ऊर्म त्वं राजासि प्रदिव॑ः सुतानाम्‌ ॥1॥ 
सजोषां इन्द्र सग॑णो मरुद्धिः सोमं पिब वृत्रहा शुर विद्रान्‌ | 
जहि शत्रूरप मृधों नुदस्वाथाभयं कृणुहि विश्वतो नः ॥ 2 ॥ 
उत ऋतुभिऋतुपाः पाहि सोममिन्द्र देवेभिः सखिभिः सुतं न॑ः | 
यो आभ॑जो मरुतो ये त्वान्वहन्वृत्रमदधुस्तुभ्यमोजः ॥ 3 | 
ये त्वाहिहत्ये मघवत्नवर्धृन्ये शाम्बरे हरिवो ये गविष्टौ | 
ये त्वां नूनमनुमदन्ति विप्राः पिबेन्द्र सोमं सग॑णो मरुद्धिः ॥ 4 | 


म॒रुत्व॑न्तं वृषभं वावृधानमकवारिं दिव्यं शासमिन्द्रम्‌ | 
विश्वासाहमवसे नृत॑नायोग्रं सहोदामिह तं हुवेम ॥ 5 | 


ऋषिः विश्वाभिः गाधिनः = चछन्ष्‌ देवता छः विश्वामित्रः गाथिनः छन्दः त्रिष्टुप्‌ 


सद्यो हं जातो वृंषभः कनीनः प्रभरतुमावदन्ध॑सः सुतस्य॑ 
साधोः पिब प्रतिकामं यथां ते रसाशिरः प्रथमं सोम्यस्य 
यञ्चायथास्तदहरस्य कामेऽशोः पीयुष॑मपिबो गिरिष्ठाम्‌ 
तं ते माता परि योषा जनित्री महः पितुर्दम आसिञ्चदग्रे 
उपस्थायं मातरमन्नमैदट्‌ तिग्ममपश्यदभि सोममूधः 
प्रयावयत्नरचरदरत्सों अन्यान्महानिं चक्रे पुरुधप्रतीकः 
उग्रस्तुराषाटभिभूत्योजा यथावशं तन्वं चक्र एषः 
त्वष्टरमिन्द्रो जनुषाभिभूयामुष्या सोममपिबच्चमूषु 
शुनं हुवेम मघवानमिन्द्रमस्मिन्भरे नृतमं वाज॑सातौ 
शण्वन्तमुग्रमृतये समत्सु घन्तं वृत्राणि संजितं धनानाम्‌ 
(5) 49 


ऋषिः विश्वामित्रः गाथिनः 


(म.3, अनु.4) 


देवता इन्द्रः 


शंसा महामिन्दरं यस्मिन्विश्वा आ कृष्टयः सोमपाः काममव्य॑न्‌ 
यं सुक्रतुं धिषणे विभ्वतष्टं घ॒नं वृत्राणां जनयन्त देवाः 

यं नु नकिः पृतनासु स्वराजं द्विता तर॑ति नृत॑मं हरिष्ठाम्‌ 
इनत॑मः सत्व॑भियां हं शुषैः पथु्रयां अमिनादायुर्दस्योः 
सहावां पृत्सु त्रणिर्नार्वा व्यान॒शी रोद॑सी मेहनांवान्‌ 

भगो न कारे हव्यो मतीनां पितेव चारुः सुहवो वयोधाः 
धर्ता दिवो रज॑सस्पृष्ट ऊध्वं रथो न वायुर्वसुभिर्नियुत्वान्‌ 
क्षपां वस्ता जनिता सूर्यस्य विभ॑क्ता भागं धिषणेव वाज॑म्‌ 
शुनं हुवेम मघवानमिन्द्रमस्मिन्भरे नृतमं वाज॑सातौ 


शण्वन्तमुग्रमृतये समत्सु घन्तं वृत्राणि संजितं धनानाम्‌ 
(5) 50) 
ऋषिः विश्वामित्रः गाथिनः 


॥ 1 | 
| 
॥ 2 | 
| 
| 3 | 
| 
॥ 4 || 
| 


| 5 | 
(म.3, अनु.4) 


इन्द्रः स्वाहां पिबतु यस्य सोम॑ आगत्या तुम्रो वृषभो मरुत्वान्‌ 
ओरुव्यचाः प्रणतामेभिरत्रास्यं हविस्त॒न्वशः काम॑मृध्याः 

आ ते सपर्यू जवसे युनज्मि ययोरनुं प्रदिवः श्रष्टिमाव॑ः 

इह त्वा धेयुर्हरयः सुशिप्र पिवा त्वश्स्य सुषुतस्य चारोः 
गोभिर्मिमिक्षुं दधिरे सुपारमिन्द्रं ज्येष्ठयाय धाय॑से गृणानाः 
मन्दानः सोमं पपिवां ऋजीषिन्त्समस्मभ्यं पुरुधा गा इषण्य 
इमं कामं मन्दया गोभिरश्चैश्वनद्रव॑ता राध॑सा प॒प्रथ॑श्च 


देवता इन्द्रः 


| 
॥ 1 | 
| 
॥ 2 | 
| 
| 3 | 
| 


स्वर्यवों मतिभिस्तुभ्यं विप्रा इन्द्राय वाहः कुशिकासो अक्रन्‌ ॥ 4 | 
शुनं हुवेम मघवानमिन्द्रमस्मिन्भरे नृतमं वाज॑सातौ | 
शृण्वन्त॑मुग्रमूतये समत्सु घरन्तं वृत्राणि संजितं धनानाम्‌ ॥ 5 ॥ 

(12) 51 (म.3, अनु.4) 


ऋषिः विश्वामित्रः गाथिनः छन्दः जगती 1-3, त्रिष्टुप्‌ 4-9, गायत्री 10-12 देवता इन्द्रः 


चर्षणीधृतं मघवांनमुक्थ्यश्मिन्दरं गिरो बृहतीरभ्यनूषत | 


वावृधानं पुरुहूतं सु॑वृक्तिभिरमं्त्य जर॑माणं दिवेदिवे | 1 | 
शतक्रतुमर्णवं शाकिनं नरं गिरो म इन्द्रमुप यन्ति विश्वतः | 
वाजसनिं पभिदं तूणिंमपुरं धामसाच॑मभिषाचं स्वविद॑म्‌ | 2 | 
आकरे वसारजरिता प॑नस्यतेऽनेहसः स्तुभ इन्द्रो दुवस्यति | 
विवस्वतः सदन आ हि पिप्रिये सत्रासाहमभिमातिहनं स्तुहि ॥ 3 ॥ 
नृणामुं त्वा नृत॑मं गभिरुक्थेरमि प्र वीरमर्चता सबाधः | 
सं सह॑से पुरुमायो जिहीते नमां अस्य प्रदिव एक॑ ईशे ॥ 4 | 
पूर्वीरस्य निष्षिधो मर््य॑षु पुरू वसूनि पृथिवी बिभति | 
इन्द्राय द्याव ओषधीरुतापो रयिं र॑क्षन्ति जीरयो वनानि | 5 | 
तुभ्यं ब्रह्माणि गिर इन्द्र तुभ्यं स॒त्रा दधिरे हरिवो जुषस्व॑ | 
बोध्यारेपिरव॑सो नूत॑नस्य सखं वसो जरितृभ्यो वयो धाः ॥ 6 ॥ 
इन्द्र मरुत्व इह पांहि सोमं यथां शाययति अपिबः सुतस्य | 
तव्‌ प्रणीती तवं शूर शर्मन्ना विवासन्ति कवयः सुयज्ञाः ॥ 7 | 
स वावशान इह पाहि सोमं मरुद्धिरिन््र सखिभिः सुतं नः | 
जातं यत्वा परि देवा अभूषन्म॒हे भराय पुरुटूत विश्वं ॥ 8 | 
अपू मरुत आपिरेषोऽ मन्दन्निन्द्रमनु दातिंवाराः | 
तेभिः साकं पिबतु वृत्रखादः सुतं सोमं दाशुषः स्वे सधस्थे ॥ 9 | 
इदं ह्यन्वोजसा सुतं राधानां पते । पिवा त्वश्स्य गिर्वणः | 10 | 


यस्ते अनुं स्वधामसत्सुते नि य॑च्छ तन्व॑म्‌। स त्वां ममत्तु सोम्यम्‌ ॥ 11 ॥ 
प्रते अश्रोतु कुक्ष्योः प्रद्र ब्रह्मणा शिरः । प्र बाहू शुर राध॑से ॥ 12 | 


(8) 52 (म.3, अनु.4) 
ऋषिः विश्वामित्रः गाथिनः छन्दः गायत्री 1-4, ब्रिष्टुप्‌ 5,7-8, जगती 6 देवता इन्द्रः 
धानावन्तं करम्भिणमपृपवन्तमुक्थिनम्‌ । इन्द्र प्रात्जुषस्व नः ॥ 1 | 
पुरोढ्छाशं पचत्यं जुषस्वेन्द्रा गुरस्व च । तुभ्यं हव्यानि सिखते ॥ 2 | 


पुरो्छाशं च नो घसो जोषयासे गिर॑श्च नः । वधूयुरिव योष॑णाम्‌ ॥ 3 | 
पुरोव्ाशं सनश्रुत प्रातःसावे जुषस्व नः | इन्द्र क्रतु ते बृहन्‌ ॥ 4 ॥ 


(24) 


माध्यंदिनस्य सव॑नस्य धानाः पुरोव्ठाश॑मिन्द्र कृष्वेह चारम्‌ 
प्र यत्स्तोता जरिता तूर्ण्यर्थो वृषायमांण उप॑ गीभिरीदं 
तृतीये धानाः सव॑ने पुरुष्टुत पुरोव्टाशमाहुतं मामहस्व नः 
ऋभुमन्तं वाज॑वन्तं त्वा कवे प्रय॑स्वन्त उप॑ शिक्षेम धीतिभिः 
पूषण्वते ते चकृमा करम्भं हरिवते हर्यश्वाय धानाः 
अपूपमद्धि सग॑णो मरुद्धिः सोम॑ पिब वृत्रहा शुर विद्वान्‌ 
प्रति धाना भरत तूय॑मस्मे पुरोव्शं वीरतमाय नृणाम्‌ 
दिवेदिवे स॒दृशीरिन्द्र तुभ्यं वर्ध॑न्तु त्वा सोमपेयाय धृष्णो 

53 


ऋषिः विश्वामित्रः गाथिनः छन्दः त्रिष्टुप्‌ 1-9,11,14-15,17,19.21,23-24, 


अनुष्टुप्‌ 12,20,22 गायत्री 13, बृहती 18 


जगती 10,16, 


देवता इन्द्रापर्वतौ 1, इन्द्रः 2-14,21-24, वाक्‌ ससर्परी 15-16, रथाङ्गानि 17-20 


इन्द्रापर्वता बृहता रथेन वामीरिष आ व॑हतं सुवीराः 

वीतं हव्यान्य॑ध्व॒रेषुं देवा वर्धथां गीभिरिव्या मदन्ता 

तिष्ठा सु कं मघवन्मा परां गाः सोम॑स्य नु त्वा सुषुतस्य यक्षि 
पितुर्न पुत्रः सिचमा र॑भे त॒ इन्द्र स्वारविष्ठया गिरा शचीवः 
शंसांवाध्वयां प्रति मे गृणीहीन्द्राय वाहः कृणवाव जुष्टम्‌ 
एदं बहिर्यजमानस्य सीदाथां च भृदुक्थमिन्द्राय शस्तम्‌ 
जायेदस्तं मघव॒न्त्सेदु योनिस्तदित्तवां युक्ता हर॑यो वहन्तु 
य॒दा कदा च॑ सुनवाम सोमम॒ग्िष् दूतो ध॑न्वात्यच्छं 

परां याहि मघव॒न्ना च॑ याहीन्द्र भ्रातरुभयत्रा ते अर्थम्‌ 

यत्रा रथ॑स्य बृहतो निधानं विमोचनं वाजिनो रास॑भस्य 
अपाः सोममस्तमिन्द्र प्र याहि कल्याणीर्जाया सुरणं गृहे ते 
यत्रा रथ॑स्य बृहतो निधानं विमोच॑नं वाजिनो दक्षिंणावत्‌ 
इमे भोजा अङ्गिरसो विरूपा दिवस्पुत्रासो असुरस्य वीराः 
विश्वामित्राय दद॑तो मघानिं सहस्रसावे प्र तिरन्त आयुः 
रूपंरूपं मघवां बोभवीति मायाः कण्वानस्तन्वं९ परि स्वाम्‌ 
्रर्यदिवः परि मृहूर्तमागात्स्वेर्मनत्ररनृतुपा ऋतावां 

मर्ह ऋषिर्दवजा देवजृतोऽस्त॑भ्रात्सिन्धुमर्णवं नृचक्षाः 
विश्वामित्रो यदवहत्सुदासमप्रियायत कुशिकेभिरिन्द्रः 
हंसाइव कृणुथ श्छोकमद्विभिर्मदन्तो गीभिरध्वरे सुते सचां 


(22) 


देवेभिर्विप्रा ऋषयो नृचक्षसो वि पिबध्वं कुशिकाः सोम्यं मधु 
उप॒ प्रतं कुशिकाश्चेतयध्वमश्वं राये प्र मुञ्चता सुदासः 
राजां व्रं जद्भनत्प्ागपागुदगथां यजाते वर आ पथिव्याः 
य इमे रोदसी उभे अहमिन्द्रमतुष्टवम्‌ 
विश्वामित्रस्य रक्षति ब्रह्मेदं भार॑तं जन॑म्‌ 
विश्वामित्रा अरासत ब्रह्मनद्राय व॒चिणे । करदिन्नः सुराधसः 
कि ते कृण्वन्ति कौकटेषु गावो नाशिरं दुहे न तपन्ति घर्मम्‌ 
आ नों भर प्रमगन्दस्य वेदों नैचाशाखं म॑धवत्रन्धया नः 
ससर्परीरमति बाध॑माना वृहन्मिमाय जमदग्निदत्ता 
आ सूर्यस्य दुहिता त॑तान श्रवो देवेष्वमृत॑मनुर्यम्‌ 
ससर्परीरभरत्तूयमेभ्योऽधि श्रवः पाञ्चजन्यासु कृष्टिषु 
सा पक्षया३ नव्यमायुर्दधाना यां मे पटस्तिजमदग्रयो ददुः 
स्थिरौ गावौ भवतां वीद्ुरक्षो मेषा वि वहि मा युगं वि शारि 
इन्द्रः पातल्ये ददतां शरी तोररिष्टनेमे अभि न॑ः सचस्व 
बलं धेहि तनुषु नो बलमिन्द्रानद्ुत्सुं नः 
बलं तोकाय तन॑याय जीवसे त्वं हि ब॑ट्दा असिं 
अभि व्य॑यस्व खदिरस्य सारमोजो धेहि स्पन्दने शिशपांयाम्‌ 
अक्ष वीवो वकित वीव्य॑स्व॒ मा यामांदस्मादव॑ जीहिपो नः 
अयमस्मान्वनस्पतिर्मा च हा मा च॑ रीरिषत्‌ | 
स्वस्त्या गृहेभ्य आवसा आ विमोचनात्‌ 
इन्द्रोतिभिर्बहुलाभिनों अद्य यांच्छष्ठाभिर्मघवज्छूर जिन्व 
यो नो द्वे्यध॑रः सस्पदीष्ट यमु द्विष्मस्तमु प्राणो ज॑हातु 
प्रशं चिद्धि त॑पति शिम्बठं चिद्वि वृश्चति 
उखा चिदिन्द्र येषन्ती प्रय॑स्ता फेन॑मस्यति 
न साय॑कस्य चिकिते जनासो लोधं न॑यन्ति पशु मन्यमानाः 
नावाजिनं वाजिनां हासयन्ति न गर्दभं पुरो अश्वात्नयन्ति 
इम इन्द्र भरतस्यं पुत्रा अ॑पपित्वं चिकितुर्न प्रपित्वम्‌ 
हिन्वन्त्यश्चमरणं न नित्यं ज्यांवाजं परि णयन्त्याजौ 

इमं महे विदथ्याय शुषं शश्वत्कृत्व ईड्याय प्र ज॑भ्रुः 
शृणोतु नो दम्येभिरनीकेः शृणोत्वग्निदिव्यैरज॑खः 

महि महे दिवे अर्चा पृथिव्यै कामों म इच्छञ्चरति प्रजानन्‌ 
ययो स्तोमे' विदथेषु देवाः संपर्यवों मादयन्ते सचायोः 


॥ 10 | 
| 
॥ 11 | 
| 
॥ 12 | 
| 13 | 
| 
॥ 14 | 
| 
| 15 | 
| 
| 16 | 
| 
॥ 17 | 
| 
| 18 | 
| 
॥ 19 | 


| 20 | 
| 
॥ 21 | 
| 
| 22 | 
| 
॥ 23 | 
| 
॥ 24 | 
(म.3, अनु.5) 


देवता विश्वे देवाः 


युवोरतं रोदसी सत्यमस्तु महे षु णः सुविताय प्र भतम्‌ 
इदं दिवे नमो अग्रे पृथिव्यै सपर्यामि प्रय॑सा यामि रलम्‌ 
उतो हि वां पूर्व्या आविविद्र ऋतावरी रोदसी सत्य॒वाच॑ः 
नर॑श्चिद्वां समिथे शूर॑सातौ ववन्दिरे पुथिवि वेविदानाः 

को अद्धा वेद क इह प्र वोंचदेर्वां अच्छां पथ्या का समेति 
दर्श्र एषामवमा सदांसि परेषु या गृह्येषु व्रतेषु 
कविर्नृचक्षां मभि षीमचष्ट ऋतस्य योना विघृते मद॑न्ती 
नानां चक्राते सदनं यथा वेः समानेन क्रतुना संविदाने 
समान्या वियुते दुरेअन्ते ध्रुवे परदे त॑स्थतुर्जागरूके 

उत स्वसारा युवती भवन्ती आदु ब्रुवाते मिथुनानि नाम॑ 
विश्वेदेते जनिमा सं विविक्तो महो देवान्विभ्रती न व्य॑थेते 
एजदध्रुवं प॑त्यते विश्वमेकं चर॑त्पत॒त्रि विषुणं वि जातम्‌ 
सनां पुराणमध्येम्यारान्महः पितुर्जनितुजामि तत्रः 

देवासो यत्र॑ पनितार एवैरुरौ पथि व्युते तस्थुरन्तः 

इमं स्तोमं रोदसी प्र ब्रवीम्यृदूदराः शृणवत्न्रिजिहाः 

मित्रः सम्राजो वरुणो युवान आदित्यासः कवयः पप्रथानाः 
हिरण्यपाणिः सविता सुंजिहस्िरा दिवो विदथे पत्य॑मानः 
देवेषु च सवितः श्छोकमश्रैरादस्मभ्यमा सुव सर्वतातिम्‌ 
सुकृत्सुंपाणिः स्वर्वाँ ऋतावा देवस्त्वष्टावसे तानि नो धात्‌ 
पूषण्वन्तं ऋभवो मादयध्वमु्ध्वग्रावाणो अध्व॒रम॑तष्ट 
विदयु्रथा मरुतं ऋष्टिमन्तो दिवो मर्या रतजाता अयासः 
सरस्वती शृणवन्यज्ञियांसो धाता रयि सहवीरं तुरासः 
विष्णुं स्तोमासः पुरुदस्ममर्का भग॑स्येव कारिणो याम॑नि ग्मन्‌ 
उरुक्रमः ककुहो यस्य॑ पूर्वीर्न मर्धन्ति युवतयो जनित्रीः 
इन्द्रो विश्चैवीयैरैः पत्य॑मान उभे आ प॑प्रौ रोद॑सी महित्वा 
पुरंदरो वृत्रहा धृष्णुष॑णः संगृभ्यां न आ भ॑रा भूरिं परश्वः 
नास॑त्या मे पितरां बन्धुपृच्छां सजात्य॑मश्चिनोश्चार नाम॑ 
युवं हि स्थो रयिदौ नो रयीणां दात्रं रक्षेथे अकवैरदब्धा 
म॒हत्तद्रः कवयश्चारु नाम यद्धं देवा भव॑थ विश्च इन्द्र 

सख॑ ऋभुभिः पुरुहूत प्रियेभिरिमां धियं सातये तक्षता नः 
अर्यमा णो अदितिर्यज्ञियासोऽद॑ब्धानि वरुणस्य व्रतानि 


| 

॥ 3 ॥ 
| 

॥ 4 | 
| 

| 5 | 
| 

॥ 6 | 
| 

॥ 7 | 
| 

॥ 8 | 
| 

॥ 9 | 
| 

| 10 | 
| 

॥ 11 | 
| 

॥ 12 | 
| 

| 13 | 
| 

॥ 14 | 
| 

| 15 | 
| 

| 16 | 
| 

॥ 17 | 
| 


युयोतं नो अनपत्यानि गन्तोः प्रनावात्रः पशुर्मा अस्तु गातुः ॥ 18 | 
देवानां दूतः पुरुध प्रसूतोऽनांगात्रो वोचतु सर्वताता | 


शणोतुं नः पृथिवी द्योरुतापः सूयां नक्षत्ररर्वश्न्तरिक्षम्‌ ॥ 19 | 
शृण्वन्तु नो वृष॑ण॒ः पर्वतासो ध्रुवक्षेमास इव्या मदन्तः | 
आदित्यैनां अदितिः शृणोतु यच्छन्तु नो म॒रुतः शर्म भद्रम्‌ ॥ 20 | 
सदा सुगः पितुमा अस्तु पन्था मध्वां देवा ओष॑धीः संपिपूृक्त | 
भगो मे अग्रे स॒ख्ये न मध्या उद्रायो अश्यां सर्दनं पुरुक्षोः | 21 | 
स्वदस्व हव्या समिषो दिदी्यस्मद्रयश्क्सं मिमीहि श्रवांसि | 
विश्वो उग्रे पृत्सु ताञ्जेषि शत्रूनहा विश्वां सुमनां दीदिही नः  ॥ 22 | 
(22) 55 (म.3, अनु.5) 

उषसः पूर्वा अध॒ यब्धूषरमहद्वि ज॑ज्ञे अक्षरं पदे गोः | 


व्रता देवानामुप नु प्रभूषन्महद्ेवानामसुरत्वमेकम्‌ ॥ 1 | 
मो षूणो अत्र जुहुरन्त देवा मा पूवं अग्ने पितरः पदज्ञाः | 
पुराण्योः सद्मनोः केतुरन्तर्महद्ेवानांमसुरत्वमेकम्‌ | 2 | 
वि मे पुत्रा प॑तयन्ति कामाः शम्यच्छां दीद्ये पूर्व्याणि | 
समिद्धे अग्रावृतमिददेम महद्ेवानांमसुरत्वमेकंम्‌ | 3 | 
समानो राजा विभूतः पुस्त्रा शये शयासु प्रयुतो वनानु | 
अन्या वत्सं भर॑ति क्षेति माता महद्ेवानांमसुरत्वमे्कम्‌ ॥ 4 | 
क्षत्पूर्वास्वप॑रा अनूरुत्सद्यो जातासु तरुणीष्वन्तः | 
अन्तर्वतीः सुवते अप्रवीता महदैवानांमसुरत्वमेकम्‌ ॥ 5 | 
शयुः परस्तादध नु द्विमाताब॑न्धनश्चरति वत्स एकः | 
मित्रस्य ता वरुणस्य व्रतानि म॒हद्ेवानांमसुरत्वमेकंम्‌ ॥ 6 ॥ 
द्विमाता होतां विदथेषु सम्राठन्वग्रं चर॑ति क्षेति बुधः | 
प्र रण्यानि रण्यवाचों भरन्ते महद्ेवानांमसुरत्वमेकम्‌ ॥ 7 ॥ 
शूरस्येव युध्य॑तो अन्तमस्य प्रतीचीनं ददृशे विश्वमायत्‌ | 
अन्तर्मतिश्चरति निष्षिधं गोर्महद्ेवानांमसुरत्वमेकम्‌ ॥ 8 | 
नि वेवेति पठतो दूत आस्वन्तर्महांश्चरति रोचनेन | 
वपूंषि बिभ्रदभि नो वि चष्टे महद्ेवानांमसुरत्वमेकम्‌ ॥ 9 | 


विष्णुगपाः परमं पाति पार्थः प्रिया धामान्यमृता दधानः | 
अग्रिष्टा विश्वा भुव॑नानि वेद म॒हदेवानामसुरत्वमेकम्‌ ॥ 10 | 


नानां चक्राते यम्या३े वपूंषि तयो रन्यद्रोच॑ते कृष्णमन्यत्‌ 
श्यावी च यदरुषी च स्वसारौ महद्ेवानांमसुरत्वमे्कम्‌ 
माता च यत्र दुहिता च॑ धेनू सबर्दुघे धापयेते समीची 
त्तस्य ते सद॑सीठे अन्तर्महदेवानांमसुरत्वमेकम्‌ 
अन्यस्यां वत्सं रिहती मिमाय कयां भुवा नि दधे धेनुरूधः 
त्तस्य सा पय॑सापिन्व॒तेव्टां महद्ेवानांमसुरत्वमेकम्‌ 

पद्यां वस्ते पुरुरूपा वपूष्यरध्वा त॑स्थौ त्रयवि रेरिहाणा 
ऋतस्य सद्य वि च॑रामि विद्रान्महद्ेवानामसुरत्वमेकम्‌ 
पदेडव निहिते दस्मे अन्तस्तयोरन्यदुहय॑माविरन्यत्‌ 
सध्रीचीना पथ्या सा विषुची महदेवानांमसुरत्वमेकम्‌ 

आ धेनवो धुनयन्तामशिश्वीः सबर्दुघः शशया अप्रदुग्धाः 
नव्यानव्या युवतयो भव॑न्तीर्महदेवानांमसुरत्वमेकम्‌ 
यदन्यासु वृषभो रोरवीति सो अन्यस्मिन्युथे नि दधाति रेत॑ः 
स हि क्षपावान्त्स भगः स राजां महद्ेवानामसुरत्वमेकम्‌ 
वीरस्य नु स्वश्व्यं जनासः प्र नु वोचाम विदुरस्य देवाः 
षोक््हा युक्ताः पञ्च॑पञ्चा व॑हन्ति म॒हदेवानामसुरत्वमेकम्‌ 
देवस्त्वष्टा सविता विश्वरूपः पुपोष॑ प्रजाः पुरुधा ज॑जान 
इमा च विश्चा भुव॑नान्यस्य महद्ैवानांमसुरत्वमेकम्‌ 

म॒ही समैरच्रम्वां समीची उभे ते अस्य वसुना न्युषटे 

शृण्वे वीरो विन्दमानो वसुनि महदेवानांमसुरत्वमेकम्‌ 
इमां च॑ नः प्रथिवी विश्वधाया उप॑ क्षेति हितमित्रो न राजां 
पुरः सदः शर्मसदो न वीरा महदेवानांमसुरत्वमेक॑म्‌ 
निष्षिध्व॑रीस्त ओष॑धीरुतापो' रयि तं इन्द्र प्रथिवी बिभति 
सखायस्ते वामभाजः स्याम म॒हद्ेवानामसुरत्वमेकम्‌ 


| इति तृतीयाष्टके तृतीयोऽध्यायः समाप्तः | 


| 
॥ 11 | 
| 
॥ 12 | 
| 
| 13 | 
| 
॥ 14 | 
| 
| 15 | 
| 
| 16 | 
| 
॥ 17 | 
| 
| 18 | 
| 
॥ 19 | 
| 
| 20 | 
| 
॥ 21 | 
| 
| 22 | 


(चतुर्थोऽध्यायः ॥ वर्गाः 1-25) 
(8) 560 (म.3, अनु.5) 

न ता मिनन्ति मायिनो न धीरां व्रता देवानां प्रथमा ध्रुवाणि | 


न रोदसी अद्रृहां वेद्याभिर्न पर्व॑ता निनमें तस्थिवांस॑ः ॥ 1 | 
षड़भारा एको अच॑रन्विभर्त्युतं वर्षिष्ठमुप गाव आगुः | 
तिखो महीरुप॑रास्तस्थुरत्या गुहा दे निर्हिते दरश्य॑कां | 2 | 
त्रिपाजस्यो वृंषभो विश्वरूप उत ब्रयुधा पुरुध प्रजावान्‌ | 
त्यनीकः प॑त्यते मर्हिनावान्त्स रेतोधा वृषभः शश्व॑तीनाम्‌ ॥ 3 | 
अभीकं आसां पदवीरंबोध्यादित्यानांमहवे चार्‌ नाम॑ | 
आप॑श्चिदस्मा अरमन्त देवीः प्ृथग्त्रनन्तीः परिं षीमवृञ्चन्‌ ॥ 4 ॥ 
तरी षधस्थां सिन्धवस्तिः कवीनामुत त्रिमाता विदथेषु सम्राट्‌ | 
त्ताव॑रीयांषणास्तिसरो अप्याखिरा दिवो विदथे पत्यमानाः ॥ 5 | 
त्रिरा दिवः संवितर्वार्याणि दिवेदिव आ सुव॒ त्रिनां अहः | 
त्रिधातुं राय आ सुवा वसूनि भगं त्रातर्धिषणे सातये धाः ॥ 6 ॥ 
त्रिरा दिवः सविता सोषवीति राजाना मित्रावरुणा सुपाणी | 
आप॑श्चिदस्य रोद॑सी चिदुर्वी रलै' भिक्षन्त सवितुः स॒वाय॑ ॥ 7 ॥ 
त्रिरुत्तमा दणशां रोचनानि त्रयो राजन्त्यसुरस्य वीराः | 
ऋतावान इषिरा दूकभासस्रिरा दिवो विदथे सन्तु देवाः ॥ 8 | 
(6) 57 (म.3, अनु.5) 

प्र मे विविक्ता अविदन्मनीषां धेनुं चर॑न्ती प्रयुतामगोपाम्‌ | 


सद्यश्चिद्या ददुहे भूरि धासेरिन्द्रस्तदग्निः पनितारो अस्याः ॥ 1 | 
इन्द्रः सु पूषा वृषणा सुहस्तां दिवो न प्रीताः शंशयं दुदुहे | 
विश्वे यदस्यां रणय॑न्त देवाः प्र वोऽत्र॑ वसवः सुप्नम॑श्याम्‌ ॥ 2 ॥ 
या जामयो वृष्णं इच्छन्ति शक्ति न॑मस्यन्तीर्जानते गर्भ॑मस्िन्‌ | 
अच्छा पुत्रं धेनवो वावशाना महश्चरन्ति बिभ्रतं वपूंषि | 3 | 
अच्छा विवक्मि रोदसी सुमेके ग्राव्गो युजानो अध्वरे मनीषा | 
इमा उ ते मन॑वे भूरिवारा ऊर्ध्वा भ॑वन्ति दर्शता यजत्राः ॥ 4 | 


या ते जिह्वा मधुमती सुमेधा अग्ने देवेषुच्यतं उरूची | 
तयेह विश्वौ अव॑से यजत्राना सादय पाययां चा मधूनि ॥ 5 | 


(9) 


या ते अग्ने पर्वतस्येव धारास॑श्न्ती पौपय॑देव चित्रा 
तामस्मभ्यं प्रमति जातवेदो वसो रास्व सुमति विश्वजन्याम्‌ 

(9) 


धेनुः प्रलस्य काम्यं दुहानान्तः पुत्रशचरति दक्षिणायाः 
आ द्योतनि व॑हति शुभ्रयांमोषसः स्तोमों अश्चिनांवजीगः 
सुयुग्वहन्ति प्रति वामृतेनोर्ध्वा भ॑वन्ति पितरेव मेधाः 
जरेथामस्मदि पणेर्मनीषां युवोरव॑श्चकृमा यातम॒र्वाक्‌ 
सुयुग्भिरश्वैः सुवृता रथेन दस्राविमं शृणुतं श्छोकमद्रः 
किमङ्ग वां प्रत्यव॑तिं गमिष्टाहुविप्रांसो अश्चिना पुराजाः 
आ मन्येथामा ग॑तं कच्चिदेवैविश्वौ जनांसो अश्चिनां हवन्ते 
इमा हि वां गोऋजीका मधुनि प्र मित्रासो न दद्रुस्रो अग्र 
त्रिः पुरू चिदश्चिना रजांस्याङ्गषो वां मघवाना जनेषु 
एह यातं पथिभिंदवयानेर्दसांविमे वां निधयो मधूनाम्‌ 
पुराणमोकः सख्यं शिवं वां युवोर्नरा द्रविणं जहाव्याम्‌ 
पुनः कृण्वानाः स॒ख्या शिवानि मध्वां मदेम स॒ह नू समानाः 
अश्विना वायुनां युवं सुदक्षा नियुद्धिश्च सजोषसा युवाना 
नास॑त्या तिरोअहयं जुषाणा सोमं पिबतमसिधां सुदानू 
अशिना परि वामिष॑ः पुरूचीरीयुगीभिर्यतमाना अमूधराः 
रथों ह वामृतजा अद्रिजूतः परि द्यावापृथिवी याति स॒द्यः 
अशिना मधुषुत्तमो युवाकुः सोमस्तं पांतमा ग॑तं दुरोणे 
रथों ह वां भूरि वर्पः कररिक्रत्सुतावतो निष्कृतमाग॑मिष्ठः 

मित्रो जनान्यातयति ब्रुवाणो मित्रो दाधार प्रथिवीमुत द्याम्‌ 
मित्रा कृष्टीरनिमिषाभि चष्टे मित्राय॑ हव्यं घृतवज्ुहोत 

प्र समिंत्र मतो अस्तु प्रय॑स्वान्यस्तं आदित्य शिक्ष॑ति ्रतेन॑ 
न हन्यते न जीयते त्वोतो नैनमंहो अश्रोत्यन्तितो न दुरात्‌ 
अनमीवास इव्या मद॑न्तो मितज्ञवो वरिमन्ना पुंथिव्याः 
आदित्यस्य त्रतमुपक्षियन्तो वयं मित्रस्य सुमतौ स्याम 

अयं मित्रो नमस्यः सुशेवो राजां सुक्षत्रो अजनिष्ट वेधाः 
तस्य वयं सुमतौ यज्ञियस्यापि भद्रे सौमनसे स्याम 


देवता अश्चिनौ 


| 1 | 
| 
॥ 2 | 
| 
॥ 3 ॥ 
| 
॥ 4 | 
| 
| 5 | 
| 
॥ 6 | 
| 
॥ 7 | 
| 
॥ 8 | 
| 
॥ 9 | 
(म.3, अनु.5) 
देवता मित्रः 


| 
॥ 1 || 
| 
॥ 2 | 
| 
| 3 | 
| 
॥ 4 || 


मर्ह आदित्यो नम॑सोपसद्यो यातयङ्खनो गृणते सुशेवः | 


तस्मां एतत्पन्यतमाय जिष्टमग्रौ मित्राय॑ हविरा जुहोत ॥ 5 | 
मित्रस्य चर्षणीधृतोऽवो देवस्य सानसि । द्युप्रं चित्रश्रवस्तमम्‌ ॥ 6 | 
अभि यो म॑हिना दिवं मित्रो बभूव स॒प्रथाः | 
अभि श्रवोभिः पृथिवीम्‌ ॥ 7 ॥ 
मित्राय पञ्च॑ येमिरे जनां अभिष्टशवसे | 
स देवान्विश्चान्विभति ॥ 8 | 
मित्रो देवेष्वायुषु जनांय वृक्तबर्हिषे | 
इषं इष्टव्रता अकः ॥ 9 | 
(7) 60 (म.3, अनु.5) 


ऋषिः विश्वामित्रः गाथिनः छन्दः जगती देवता ऋभवः 1-4, इन्द्रः ऋभवः च 5-7 


इहेह वो मन॑सा बन्धुतां नर उशिजो जग्मुर॒भि तानि वेदसा | 


याभिर्मायाभिः प्रतिजूतिवर्पसः सौध॑न्वना यज्ञियं भागमानश ॥ 1 | 
याभिः शचीभिश्मसां अपिंशत ययां धिया गामरिणीत चर्मणः | 
येन हरी मन॑सा निरतक्षत तेनं देवत्वमुंभवः समानश ॥ 2 ॥ 


इन्द्रस्य सख्यमृभवः समानशर्मनोर्नपांतो अपसो! दधन्विरे | 
सौधन्वनासो अमृतत्वमेरिरे विष्ट शमीभिः सुकृतः सुकृत्यया ॥ 3 ॥ 
इन्द्रेण याथ सरथं सुते स्च अथो वशानां भवथा स॒ह श्रिया | 


न वः प्रतिमे सुंकृतानिं वाघतः सौधन्वना ऋभवो वीर्याणि च॒ ॥ 4 | 
इन्द्र ऋभुभिर्वाजवद्धिः समुक्षितं सुतं सोममा वुंषस्वा गभस्त्योः | 
धियेषितो म॑घवन्दाशुषो गृहे सौधन्वनेभिः स॒ह म॑त्स्वा नृभिः ॥ 5 ॥ 
इन्द्र ऋभुमान्वाजवान्मत्स्वेह नोऽस्मिन्त्सव॑ने शच्यां पुरुष्टुत | 
इमानि तुभ्यं स्वस॑राणि येमिरे व्रता देवानां मनुषश्च धर्मभिः ॥ 6 ॥ 
इन्द्र ऋभुभिर्वाजिभिर्वाजयत्रिह स्तोमं जरितुरुपं याहि य॒ज्ञिय॑म्‌ | 
शतं केतेभिरिषिरेभिरायवे स॒हस्र॑णीथो अध्व॒रस्य होम॑नि ॥ 7 | 
@ 01 (म.3, अनु.5) 

उषो वाजेन वाजिनि प्रचेताः स्तोमं जुषस्व गृणतो म॑घोनि | 


पुराणी देवि युवतिः पुरंधिरनु व्रतं च॑रसि विश्ववारे ॥ 1 | 
उषो देव्यमर्त्या वि भाहि चनदररंथा सूनृतां ईरयन्ती | 
आ त्वां वहन्तु सुयमांसो अश्वा दिरण्यवर्णा प्ृथुपाज॑सो ये | 2 | 


उषः प्रतीची भुव॑नानि विश्चोर्ध्वा तिष्टस्यमृत॑स्य केतुः | 


समानमर्थं चरणीयमाना चक्रमिव नव्यस्या व॑वृत्स्व ॥ 3 | 
अव्‌ स्यूमेव चिन्वती मघोन्युषा याति स्वस॑रस्य पलीं | 


स्व्जन॑न्ती सुभगा सुदंसा आन्ताहिवः पप्रथ आ पंथिव्याः ॥ 4 ॥ 
अच्छा वो देवीमुषसं विभातीं प्र वों भरध्वं नम॑सा सुवृक्तिम्‌ | 
ऊर्ध्वं म॑धुधा दिवि पाजो अश्रेत रोचना रुरुचे रण्वसंहक्‌ | 5 | 
ऋतावरी दिवो अरकैर॑बोध्या रेवती रोदसी चित्रम॑स्थात्‌ | 
आयतीमंग्र उषसं विभातीं वाममेषि द्रविणं भिक्षमाणः ॥ 6 | 
ऋतस्य वुध्र उषसांमिषण्यन्वृषां मही रोद॑सी आ विवेश | 
मही मित्रस्य वरुणस्य माया च॒न्द्रेव॑ भानुं वि द॑धे पुस्त्रा ॥ 7 | 
(18) 02 (म.3, अनु.5) 


ऋषिः विश्वामित्रः गाथिनः 1-15, गाथिनः विश्वामित्रः जमदग्निः वा 16-18 छन्दः ब्रिष्टुप्‌ 1-3, 


गायत्री 4-18 देवता इन्द्रावरुणौ 1-3, बृहस्पतिः 4-6, पुषा 7-9, सविता 10-12, 
सोमः 13-15, मित्रावरुणौ 16-18 


इमा उ वां भूमयो मन्य॑माना युवाव॑ते न तुज्या अभूवन्‌ | 


क्रत्यदिन्द्रावरुणा यशो वां येन॑ स्मा सिनं भरथः सखिभ्यः ॥ 1 | 
अयमु वां पुरुतमो रयीयच्छश्वत्तममव॑से जोहवीति | 
सजोषाविन्द्रावरुणा म॒रुद्धिर्दिवा प्रंथिव्या शुणुतं हवं मे ॥ 2 | 
अस्मे तदिन्द्रावरुणा वसुं ष्यादस्मे रयिर्मरुतः सर्ववीरः | 
अस्मान्वसूत्रीः शरणैरवन्त्वस्मान्होत्रा भार॑ती दक्षिणाभिः ॥ 3 | 
वृहस्पते जुषस्व नो हव्यानि विश्वदेव्य । रास्व रलानि दाशुषे ॥ 4 | 
शुचिमकैर्वृहस्पतिमध्वरेषुं नमस्यत । अनाम्योज आ च॑के ॥ 5 | 
वृषभं चर्षणीनां विश्वरूपमदभ्यम्‌ | बृहस्पति वरेण्यम्‌ ॥ 6 ॥ 
इयं ते पूषन्नाघृणे सुषटुतिद॑व नव्य॑सी । अस्माभिस्तुभ्यं शस्यते ॥ 7 | 
तां जुषस्व गिरं मम॑ वाजयन्तीमवा धिय॑म्‌ । वधूयुरिव योषणाम्‌ ॥ 8 | 
यो विश्वाभि विपश्यति भुवना सं च पश्य॑ति। स नः पूषाविता भुवत्‌ ॥१।॥ 
तत्सवितुर्वरेण्यं भगं देवस्य धीमहि । धियो यो न॑ः प्रचोदयात्‌ ॥ 10 | 
देवस्य सवितुर्वयं वाजयन्तः पुरंध्या | भग॑स्य रातिमीमहे ॥ 11 | 


देवं नर॑ः सवितारं विप्रां यज्ञैः सुवृक्तिभिः । नमस्यन्तं धियेषिताः ॥ 12 ॥ 
सोमो जिगाति गातुविदेवानामेति निष्कृतम्‌ । ऋतस्य योनिमासदम्‌  ॥ 13 | 


सोमो अस्मभ्यं द्विपदे चतुष्पदे च पशव । अनमीवा इष॑स्करत्‌ | 14 | 
अस्माकमायुर्वर्धय॑न्रभिमांतीः सह॑मानः | सोम॑ः सधस्थमासदत्‌ | 15 ॥ 
आ नो मित्रावरुणा पृतेर्गव्युतिमुक्षतम्‌ । मध्वा रजांसि सुक्रतू | 16 ॥ 


उरुशंसां नमोवृधां महया दक्ष॑स्य राजथः | द्राधिंष्ठाभिः शुचिव्रता | 17 ॥ 


गृणाना जमदग्निना योनांवृतस्यं सीदतम्‌ । पातं सोम॑मृतावृधा | 18 | 
| इति तृतीयं मण्डलं समाप्तम्‌ । 


